cyanic-selkie/wikianc huggingface dataset:
ཆོས་རྒྱལ་ཕུན་ཚོགས་བཀྲ་ཤིས་
ཆོས་རྒྱལ་ཕུན་ཚོགས་བཀྲ་ཤིས།
（འབྲི་གུང་གདན་རབས་ཉི་ཤུ་པ）ཆོས་རྒྱལ་ཕུན་ཚོགས་བཀྲ་ཤིས་ནི་མལ་དྲོ་གུང་མཁར་རྒྱ་མ་ཁྲི་ཁང་དུ་ཡབ་ལྷ་སྲས་གཉིས་པ་རིན་ཆེན་ཕུན་ཚོགས་དང་ཡུམ་རིག་འཛིན་བུ་ཁྲིད་གཉིས་ཀྱི་སྲས་སུ་མེ་ལུག་ལོར་སྐུ་བལྟམས། མཚན་ནོར་བུ་ཞེས་བཏགས། དབུ་ལ་གཙུག་གཏོར་དང་ཡི་གེ་ཨ་གསལ་ཡོད་པར་གྲགས། སྐུ་ན་ཆུང་ངུ་ནས་འཇིག་རྟེན་གྱི་གཙུག་ལག་རྣམས་ལ་མཁས་ཤིང་། དགུང་ལོ་བདུན་ལ་སྤྲོ་ལུང་དུ་ཕེབས། ཡབ་རྗེ་རིན་ཆེན་ཕུན་ཚོགས་ཀྱི་དྲུང་ནས་འབྲི་གུང་གི་ཆོས་སྤྱི་དང་། གསར་རྙིང་གི་དབང་ཆོས་བསམ་གྱིས་མི་ཁྱབ་པ་སོགས་གསན། དེ་ནས་རྒྱ་མར་བཞུགས། དགུང་ལོ་བཅུ་གཅིག་ཐོག་ཡབ་སྐུ་གཤེགས། ཁུ་བོ་རིན་ཆེན་རྣམ་རྒྱལ་གྱི་དྲུང་ནས་རབ་ཏུ་བྱུང་། ཡབ་གཤེགས་ནས་ལོ་གསུམ་གསང་རྒྱ་མཛད་པ་དུས་ཡོལ་ནས་ཚོགས་མང་དུ་དགོངས་རྫོགས་ཀྱི་འཕྲོ་དང་། དངུལ་གདུང་བཞེངས། དེ་རྗེས་ཡུམ་གཤེགས་པའི་འདས་མཆོད་རྣམས་མཛད། སྡེ་པ་མཁར་རྩེ་བས་རྒྱ་མར་དམག་བྱས་པས་ཀ་ཚལ་དུ་ཕེབས། སྙེ་མོ་སྒྲུབ་སྡེ་སོགས་མཚམས་གྲྭ་ཁག་ལོ་གསུམ་རེ་ནས་བརྗེ་ལེན་གནང་བའི་རྒྱུན་ཚུགས།  བླ་མ་མང་པོ་ལས་ཟབ་ཆོས་དུ་མ་གསན་པ་དང་། སྒྲུབ་པ་ཉམས་བཞེས་ལ་ཐུགས་བརྩོན་པར་མཛད། ཆོས་འཁོར་རྒྱ་ཆེར་བསྐོར། རྭ་སྒྲེང་དང་། ཉང་པོ་སོགས་སུ་ཕེབས་ནས་ཆོས་ཕྱོགས་ཀྱི་མཛད་པ་སྣ་ཚོགས་བསྟན། ལོང་པོ་ནས་དཔོན་ས་ནོར་བུ་སྒྲོལ་མ་ཁབ་ཏུ་བཞེས་པར་སྲས་ཤིག་བྱུང་ཡང་ཞག་བཅུ་གསུམ་ལས་སྐུ་མ་འཚོ་ཞིང་མི་རིང་བར་དཔོན་ས（ལྕམ）ཡང་གཤེགས། ང་ཕོད་སྡེ་པའི་སྲས་མོ་ཨ་ལྕེ་གཡང་ཁུག་ཁབ་ཏུ་བཞེས་པར་སྲས་ཆེ་བ་ནཱ་རོ་གཉིས་པ་འཁྲུངས། འབྲི་གུང་དུ་བཞུགས་སྐབས་སྡེ་པ་མགོན་པོ་དཔལ་གྱིས་སྐུ་ལ་བསྡོ་བར་བརྩམ་པ་མཁྱེན་ཏེ་བྱང་འབབ་རོང་དུ་ཕེབས། ད་ནི་འབྲི་གུང་དུ་མི་འགྲོ་གསུངས་པར་ཐེལ་པ་སོགས་ཆེ་ཕྲ་ཐམས་ཅད་ཀྱིས་གདན་དྲངས་ཐོག་གདན་སའི་ཁྲིར་མངའ་གསོལ། སྡེ་པ་སྐྱིད་ཤོད་པ་ཡོན་བདག་ཏུ་གྱུར། སྒོམ་པ་རིན་ཆེན་རྣམ་རྒྱལ་ཕག་མོར་ཁབ་ཏུ་བྱོན་པ་ནས་འབྲི་ཕག་ཕན་ཚུན་གདུང་གཅིག་ཏུ་ཡིན་ཡང་རྗེ་འདི་འབྲི་གུང་གི་གདན་སར་བཞུགས་པར་འབྲི་ཕག（འབྲི་གུང་ལ་ཐོག་ཁ་ནང་སོ་དང་ཕག་མོར་ཁང་གསར་ནང་སོ་ཟེར་ཞིང་བསྡུས་མིང་ལ་ཁང་ཐོག་གཉིས་ཟེར）མ་མཐུན་པས་དུས་འཁྲུག་མང་དུ་བྱུང་ཡང་རིམ་གྱིས་འཇགས། ལྕགས་གླང་ལོ་གཞུ་སྨད་ཕུ་གུ་གདོང་དུ་རྫོང་གསར་བཀྲ་ཤིས་ཕྱག་འདེབས་པའི་ས་འདུལ་གནང་། དེ་ནས་ཡངས་རི་སྒར་གྱི་འདུས་པ་རྣམས་ལ་ཞལ་གདམས་ནན་ཆེ་བསྩལ་ཏེ་སྐུ་མཚམས་ལ་བཞུགས། ཆུ་སྟག་ལོ་དགོངས་པ་ཆོས་དབྱིངས་སུ་ཐིམ་ཚུལ་བསྟན། རྗེ་འདི་ལ་བུ་སློབ་བྱང་བདག་བཀྲ་ཤིས་སྟོབས་རྒྱལ་ཡབ་སྲས་དང་ཆོས་ལུང་མཁན་ཆེན་བྱམས་པ་ཆོས་འཕེལ་སོགས་དུ་མ་ཡོད། རིགས་སྲས་ནི་གདན་རབས་ཉེར་གཅིག་པ་ནཱ་རོ་གཉིས་པ་བཀྲ་ཤིས་ཕུན་ཚོགས་གྲགས་པ་རྒྱལ་མཚན་དང་། ཞྭ་དམར་དྲུག་པ་དཔལ་ལྡན་ཆོས་ཀྱི་དབང་ཕྱུག གདན་རབས་ཉེར་གཉིས་པ་རྗེ་བཙུན་དཀོན་མཆོག་རིན་ཆེན་རྣམས་ཡིན། གོང་གསལ་རིགས་སྲས་རྣམས་ཀྱི་འཁྲུངས་ཡུལ་ཡང་འབྲི་གུང་གི་ས་ཆར་ཡིན་པ་དང་། ཞྭ་དམར་དྲུག་པ་ངག་དབང་ཆོས་ཀྱི་དབང་ཕྱུག་ནི་རབ་བྱུང་བཅུ་གཅིག་ཤིང་སྤྲེལ（༡༥༨༤）ལོ་སྐུ་བལྟམས། ཞྭ་དམར་སྐུ་ཕྲེང་དྲུག་པར་ངོས་འཛིན་ཞུས་ཏེ་གདན་ས་ཡངས་པ་ཅན་གྱི་ཆོས་ཁྲིར་ཕེབས། རབ་བྱུང་བསྙེན་རྫོགས་སོགས་སྡོམ་བཞེས་དང་། སྐུ་ཡོན་གསན་བཞེས་ཀྱིས་མཁས་བཙུན་བཟང་པོའི་མཛད་པས་གདུལ་བྱ་བསྐྱངས་ཤིང་ཀརྨ་ཞྭ་དམར་གྱི་ཕྱག་སྲོལ་ཉམས་མེད་དུ་བསྐྱངས་ནས་གདུང་གྲངས་ཞེ་བརྒྱད་ཐོག་སྐུ་གཤེགས།
ཚ་ཞག་གར་བབས་
ལམ་བར་ཉིན་མོ་ཚ་ཕོག་དང་མཚན་མོ་ཞག་སྡོད་ས་གནས་གང་དུ་སྐབས་ཁེལ་སར་སྡོད་པ།
ཚགས་
གཙག་བུའམ་ཕྲེང་བ་དང་། ཚར་དུ་དངར་བའི་དོན།
ཚངས་སྐུད་
ཕྲག་གོང་ནས་མཆན་ཁུང་གཡས་གཡོན་དུ་བསྣོན་མར་བཅིངས་པའི་སྲད་བུའོ། །
ཚངས་པ་དུང་གི་ཐོར་ཚུགས་ཅན་
གཤམ་གྱི་ཚངས་པ་དུང་ཐོད་ཅན་ཞེས་པ་དང་དོན་གཅིག་གོ །
ཤར་རྒྱལ་མོ་ཚ་བ་རོང་གི་ས་དབྱིབས་ཆགས་ཚུལ་དང་ལོ་རྒྱུས་
ས་དབྱིབས་ཆགས་ཚུལ་སྐོར། རོང་ཁུལ་ས་རྒྱ་ཆུང་རུང་།། ལུང་བར་ཁང་བརྩེགས་མང་ས།། རི་རྩེ་ཁ་བས་གཡོགས་རུང་།། རི་རྟིང་དྲོད་ཀྱིས་འཛིན་ས།། ལུང་ཆེན་གཏིང་ལ་ཟབ་རུང་།། ནེའུ་གསིང་སྐྱེད་ཚལ་རྒྱས་ས།། ཆབ་དང་ཆུ་བོ་རྒོད་རུང་།། འབྲུ་སྣ་ལོ་ཏོག་མོད་ས།། ཞེས་པ་ལྟར་གྱི་ཡུལ་ལྗོངས་ཀྱི་བཀོད་པ་ཁྱད་པར་ཅན་གྱི་ས་ཁུལ་ཞིག་སྟེ། སྒྲུང་ཆེན་བསམ་གྲུབ་ཀྱིས་བཤད་པའི《གེ་སར་སྒྲུང་། ཤར་རྒྱལ་མོ་ཚ་བ་རོང་གི་འབྲས་རྫོང》ལས།
ཤར་རྒྱལ་མོ་ཚ་བ་རོང་གི་ཡུལ།། རོང་ལུང་ཆེན་གསེར་གཞུང་ཡངས་པ་ལ།། ཆབ་ཆུ་བོ་རྒྱལ་མོ་རྔུལ་ཆུ་འབབ།། མ་སྲིད་པ་རྒྱལ་མོ་རྔུལ་ཆུ་རེད།། རྟ་འདོ་བས་རབ་སོ་གཅོད་ལམ་མེད།། མཐོ་བྲག་རི་གཟར་ལ་རྫ་འགག་དོག།འགག་དོག་གསུམ་མིད་པའི་འཕྲང་དང་འདྲ།། རི་རི་རྩེ་དབུ་གཏུག་གནང་བ་འདྲ།། རི་རི་སྐེད་དཔུང་བ་གཤིབ་པ་འདྲ།། ཉིན་ཉིན་རྡོ་སྲིབས་ལ་འགྲིལ་ནི་ཡིན།། སྲིབས་སྲིབས་རྡོ་ཉིན་ལ་འགྲིལ་ནི་ཡིན།། ས་རོང་ཆེན་གཟར་མོའི་སྐྱ་བར་ན།། རྡོ་ཨ་དཀར་རྩེད་མོ་རྩེད་རྩེད་རེད།། དབུས་དམུ་རྡོ་རི་བོ་མཆོག་རབ་ལ།།མཐུ་ཆེན་པོ་སྐུ་བླ་རྣམ་གསུམ་དང་།། བཀའ་གཉན་པོ་གཉན་ཆེན་སྡེ་བཞི་སོགས།། འཁོར་རི་བོ་དྲུག་ཅུ་རྩ་གཉིས་བསྐོར།། ཕྱི་དཀྱིལ་འཁོར་རེའུ་མིག་བཀྲམས་པའི་དབུས།།  ཤེལ་བུམ་པ་གདན་ལ་བཀོད་པ་འདྲ།། རྩེ་གནས་ཆེན་བཞི་ལ་ལས་བཞིའི་དབྱིབས།། སྒྲུབ་གནས་ཕྲན་བརྒྱ་དང་གནས་ལག་བཅུ།། སྐེད་བྲག་དང་ནགས་རི་སྦྲགས་མ་ན།། མཆོག་ཡི་དམ་བཞི་ཡི་ཕོ་བྲང་ཡོད།། ཤོད་ལུང་ཆེན་ལྕགས་སྒྲོག་དཔྱངས་འདྲ་ལ།། ཤར་རྒྱལ་རོང་ལུང་ཆེན་བཅོ་བརྒྱད་ཆགས།། ཞེས་བྱུང་བ་ལྟར་དོན་ལ་གནས་སོ།།
གཞན་ཡང་རྒྱལ་རོང་གནས་འགོ་དགོན་གྱི་སྤྲུལ་སྐུ་བསྟན་པའི་རྒྱལ་མཚན་གྱིས་བཤད་པ་ལྟར་ན། རོང་བྲག་གི་ས་ཆ་ནི་རྨ་བྱ་དགུ་ཡི་ཁ་རྒྱལ་མོ་དམུ་རྡོའི་མདུན་རོང་བྲག་རྫོང་དུ་གཏད་པའི་ས་དབྱིབས་ཤིག་ཡིན། ས་དབྱིབས་རྨ་བྱ་དགུ་འདུས་ཀྱི་གཤོག་པའི་སྟེང་ནས་རི་ཕྲན་དྲུག་ཅུས་མཐའ་ནས་བསྐོར་ཡོད་པའི་རྟེན་འབྲེལ་འགྲིག་པས་ཡུལ་འདི་ནི་སྔོན་བུད་མེད་ཀྱི་རྒྱལ་ཁམས་ཤིག་ཡིན་པ་དང་བུད་མེད་རྣམས་མཛངས་མའི་ཡོན་ཏན་ཚང་ཞིང་སྐྱེས་པ་རྣམས་ས་མཐར་སོང་ཚེ་ཁ་དགེ་བཀྲ་ཤིས་ཤིང་ཡོན་ཏན་ཅན་དུ་བྱུང་བ་ཡིན་ནོ་ཞེས་གསུངས་པ་དེ་ཡང་རྒྱུ་མཚན་དང་ལྡན་པ་ཞིག་རེད་སྙམ།། མདོ་སྨད་ཀྱི་ལོ་རྒྱུས་ལས་རྒྱལ་རོང་གི་སྐོར། རྣམ་དཀར་ས་བོན་གྲུང་བོ་དེ། ། བྱིན་རླབས་དྲོད་ཀྱིས་ཉེར་བསྐྱངས་པ། ། རྒུད་པ་ཀུན་སེལ་ཡོངས་འདུ་ལྗོན། ། སླར་ཡང་དར་བའི་དཔལ་རྒྱས་ཤོག ། འདིར་མདོ་སྨད་ཀྱི་བོད་མིའི་ས་ཁུལ་གྱི་བོད་མི་དག་གི་འབྱུང་ཁུངས་རགས་ཙམ་གླེང་བ་ལ། དེང་དུས་བཀན་ཤན་ཞེས་པའི་གྲོང་ཁྱེར་དང་། ཝུན་ཁྲོན་ཞེས་པའི་ས་གནས་འདི་དག་ནི་ལོ་སྟོང་ཕྲག་དུ་མའི་སྔ་རོལ་ཏུ་བོད་མི་འདུས་སྡོད་ཀྱི་ས་ཁུལ་ཡིན་ལ། རྗེས་སོར་ཐང་རྒྱལ་རབས་ཆོས་དར་སྲིད་དར་གྱི་དབང་ཐང་ཆེ་བར་གྱུར་པའི་སྐབས་སུ་བོད་མི་མཐའ་འདེད་ཀྱིས། ཐང་གིས་ས་ཁུལ་མང་པོར་དམག་གི་རྟེན་གཞི་བཙུགས་ཏེ། ས་འདི་ཕྱོགས་སུ་གྲོང་རྡལ་མང་པོ་བཙུགས་པར་གྲགས། དེ་རྗེས་བོད་ཀྱི་བཙན་པོ་སྲོང་བཙན་སྒམ་པོའི་མངའ་ཐང་རབ་ཏུ་རྒྱས་ནས་བོད་དམག་འབུམ་ཕྲག་དུ་མ་དྲངས་ཏེ། ཐང་གི་མཐའ་ཁུལ་གྱི་གྲོང་རྡལ་མང་པོ་ལྷག་མེད་དུ་བཅོམ་ཞིང་། མཐའ་མཚམས་སྲུང་བའི་བོད་དམག་འབུམ་ཕྲག་དུ་མ་གཏན་སྡོད་བྱེད་པའི་ས་གནས་བཙུགས། དེ་དུས་འཛམ་གླིང་དུ་སྐད་གྲགས་ཆེ་བའི་དམག་འཁྲུག་བྱས་པའི་ས་ཆ། ཟུང་ཆུ(松潘)ཞེས་པའི་ཆུ་བོའི་མཇུག་དང་ཉེ་བའི་རི་སྒང་ལ་ས་རྡོ་འདྲེས་པའི་གྱང་བརྡུངས་པའི་འཐབ་རྫོང་མཐོན་པོ་མང་པོ་ཡོད་པ་དེང་སང་ད་དུང་མ་ཞིག་པར་ཡོད། དེ་དུས་སུ་མཐའ་མཚམས་སྲུང་བའི་དམག་མི་གཏན་སྡོད་བྱས་པའི་བོད་མི་ནི། རྒྱལ་མོ་ཚ་བ་རོང་གི་ས་གནས་ཀྱི་ཚ་ཁོ་ཞེས་གྲགས་པའི་བོད་མི་འདི་དག་ཡིན་ཏེ། ཕྱིས་སུ་རྒྱལ་ཕྲན་བཅོ་བརྒྱད་དུ་གྱེས་པ་ནི། བཀན་ཤན་གྱི་ལུང་དགུ་རྒྱལ་པོ་ནས་ཁམས་ཀྱི་ལྕགས་ལ་རྒྱལ་པོའི་བར་གྱི་རྒྱལ་ཕྲན་རྣམས་ཡིན། རྒྱལ་རོང་རྒྱལ་ཁག་བཅོ་བརྒྱད་ཅེས་གྲགས་པའི་བོད་མཐའ་མཚམས་སྲུང་བའི་རྒྱལ་ཕྲན་བཅོ་བརྒྱད་ནི། 1.ལྕགས་ལ།(康定明正宣慰司)2.མགོ་སྨད་དམ་ཀ་ལ།(天泉长官司) 3.མགོ་སྟོད།(冷边长官司)4.དགེ་ཤིས་ཙ།(喀什杂安抚司) 5.པ་ཝམ།(八旺宣慰司) 6.བྲག་སྟེང་།(八地宣慰司) 7.མུ་ཕྱི།(穆平宣慰司) 8.མདའ་མདོ།(丹东安抚司) 9.བཙན་ལྷ།(小金安抚司) 10.འོག་གཞི།(鄂克什安抚司) 11.ལུང་དགུ(མདོ་གླིང་ཡང་ཟེར།瓦寺宣慰司) 12.རྒྱལ་ཁ།(杂谷安抚司) 13.སོ་མང་།(梭磨宣慰司) 14.ཅོག་ཙེ།(卓克基长官司) 15.རྫི་འགག(松岗长官司) 16.བསྟན་པ།(党坝长官司) 17.ཁྲོ་སྐྱབས།(绰斯甲安抚司) 18.ཆུ་ཆེན(大金安抚司)ཏེ་བཅོ་བརྒྱད་དོ། །
ཚངས་པ་དུང་གི་ཐོད་ཅན་
འདི་ས་གནས་སྲིད་གཞུང་གིས་བསྟེན་གསོལ་བྱེད་པའི་སྲུང་མ་གཙོ་ཆེ་བ་ཞིག་སྟེ། གནས་པའི་དགོན་པ་ལ་མོར(ལྷ་ས་ཁྲེང་ཀོན་ཆུས་སྟག་རྩེ་རྫོང་ཁོངས་སུ་ཡོད་པའི་ལ་མོ་དགོན་པ)ཡོད་པས་ཡོངས་གྲགས་སུ་ལ་མོ་ཚངས་པ་ཡང་ཟེར་ཞིང་། སྤྱི་གཙུག་ཏུ་ལ་ཐོད་ཀྱི་ཞྭ་མོ་གྱོན་པའི་རྩེར་དུང་དཀར་གྱི་ཏོག་ཡོད་པས་དུང་གི་ཐོར་ཚུགས་ཅན་དུ་བཏགས་པ་ཡིན་ཅིང་། དེ་དྲག་པོར་ཁྲོས་པའི་རྣམ་འགྱུར་ནི་རྒྱལ་ཆེན་བསེ་ཁྲབ་པ་ཞེས་གསང་ཕུ་དགོན་པའི་གནས་སྲུང་གཙོ་བོ་ཡིན། །
ཚངས་པའི་གནས་བཞི་
ཚད་མེད་བཞི་ཞེས་པ་དང་དོན་གཅིག་པས་ཚད་མེད་བཞིའི་སྐབས་སུ་གསལ།
ཚངས་པ་རླུང་གནོན་
ལོ་རྒྱུས་ཡིག་ཆ་འགའ་ཞིག་ཏུ་ལྷ་ཁང་འདི་བལ་ཡུལ་དང་ཐག་ཉེ་བའི་སྟོད་མངའ་རིས་ཀྱི་ས་ཆ་ཞིག་ཏུ་ཡོད་པར་བཤད་ཅིང་བོད་ཀྱི་ས་དབྱིབས་སྲིན་མོ་གན་རྐྱལ་འདྲ་བའི་རྐང་མཐིལ་གཡོན་པ་ནོན་པའི་ཆེད་དུ་བཞེངས་པ།
ཚ་ཚ་
(སཱ་ཙྪ) ཚ་ཚ་ནི་འཇིམ་པ་ལས་བཟོས་པའི་རྟེན་སྐུ་ཆུང་ཆུང་ཞིག་སྟེ། ལེགས་སྦྱར་གྱི་སཱ་ཙྪ་ཟུར་ཆགས་པར། སྐྱོགས་སྟོན་ལོ་ཙཱ་བའི་དག་ཡིག་ལི་ཤིའི་གུར་ཁང་དུ་གསལ། སྤྱིར་བཏང་དུ་སཱ་ཙྪ་ཞེས་པ་དམ་པའི་སྐུ་ཞེས་པའི་དོན་ཡིན། ཇོ་བོ་རྗེ་དཔལ་ལྡན་ཨ་ཏི་ཤས་མཛད་པའི《ཕ་རོལ་དུ་ཕྱིན་པའི་ཐེག་པའི་ཚ་ཚ་གདབ་པའི་ཆོ་ག》ལས། ༄༅།། ཕ་རོལ་ཏུ་ཕྱིན་པའི་ཐེག་པ་ཚ་ཚ་གདབ་པའི་ཆོ་ག་སངས་རྒྱས་དང་བྱང་ཆུབ་སེམས་དཔའ་ཐམས་ཅད་ལ་ཕྱག་འཚལ་ལོ།། ན་མོ་བྷ་ག་བ་ཏེ། བཻ་རོ་ཙ་ན་པྲ་བྷ་རཱ་ཛཱ་ཡ། ཏ་ཐཱ་ག་ཏ་ཡ། ཨཧ་ཏེ་ས་མྱཀྶཾ་བུདྡྷ་ཡ། ཏདྱ་ཐ། ཨོཾ་སུཀྵྨེ་ས་མེ་ས་མ་ཡེ་ས་མ་ཏེ་ས་མཱ་རོ་པོ་ཨ་ན་བར་ཎེ། ཏ་རཾ་བྷེ། ཡ་ཤོ། མ་ཧཱ་ཏེ། ཛེ་རིར་ཀུ་ལེ། ནིར་བ་ཎི། སརྦ་ཏ་ཐཱ་ག་ཏ། ཧྲིད་ཡ། ཨ་ཏི་ཥྛཱ་ན་ཨ་དྷི་ཥྛ་ཏེ་སྭཱཧཱ(སྔགས་འདི་ལ་ཞུ་དག་ངེས་པར་དགོས)འཇིམ་པའི་གོང་བུའམ་བྱེ་མའི་གོང་བུ་ལ་ལན་ཉི་ཤུ་རྩ་གཅིག་བཟླས་བ་ལ་མཆོད་རྟེན་བྱའོ།། མཆོད་རྟེན་དེ་ལ་རྡུལ་ཕྲ་རབ་ཀྱི་གྲངས་ཇི་སྙེད་ཡོད་པ་དེ་སྙེད་ཀྱིས་མཆོད་རྟེན་བྱེ་བ་བྱས་པར་འགྱུར་རོ།། རྡུལ་ཕྲ་རབ་ཀྱི་གྲངས་ཇི་སྙེད་ཡོད་པ་དེ་སྙེད་ཀྱིས་ལྷ་དང་མི་རྣམས་ཀྱི་སྐྱེ་བ་ཕུན་སུམ་ཚོགས་པ་ཐོབ་པར་འགྱུར་རོ།། གང་དང་གང་དུ་སྐྱེ་བ་ན་སྐྱེ་བ་དྲན་པར་འགྱུར་རོ།། མྱུར་དུ་བླ་ན་མེད་པ་ཡང་དག་པར་རྫོགས་པའི་བྱང་ཆུབ་ཏུ་མངོན་པར་རྫོགས་པར་འཚང་རྒྱ་བར་འགྱུར་རོ།། དང་པོར་འཇིམ་པ་བརྡུང་བ་བདག་གམ་གཞན་ཡང་རུང་བས་བྱམས་པ་དང་སྙིང་རྗེས་བྱང་ཆུབ་ཏུ་སེམས་བསྐྱེད་པར་བྱ་ཞིང་བརྡུང་ངོ་།། དེ་ནས་འབི་འབི(འཇིམ་པའི་གོང་བུ་ཆུང་ངུ)བྱིན་གྱིས་རླབས་པ། འོག་མིན་ནས་བཅོམ་ལྡན་འདས་རྣམ་པར་སྣང་མཛད་འོད་ཀྱི་རྒྱལ་བོ། དེ་བཞིན་གཤེགས་པ་དགྲ་བཅོམ་པ་ཡང་དག་པར་རྫོགས་པའི་སངས་རྒྱས་བཞུགས་པ་ལ་ཕྱག་འཚལ་བར་བསམ་ཞིང་། སྔགས་ཀྱི་གྲངས་བརྗོད་དོ།། དེ་ནས་རྟེན་འབྲེལ་སྙིང་བོའི་སྔགས་བཟླས་ཤིང་གདབ་བོ།། དེ་ནས་འབྲུའམ་མེ་ཏོག་ལ་རྟེན་འབྲེལ་གྱི་སྔགས་ལན་གསུམ་མམ་བདུན་བཟླས་ལ་དབུལ་ལོ།། བསོད་ནམས་འདི་ཡིས་ཐམས་ཅད་གཟིགས་པ་ཉིད།། ཐོབ་ནས་ཉེས་བའི་དགྲ་རྣམས་ཕམ་བྱེད་དེ།། རྒ་ནད་འཆི་བའི་དབའ་ཀློང་འཁྲུགས་པ་ཡི།། སྲིད་པའི་མཚོ་ལས་འགྲོ་བ་འདོན་པར་ཤོག། ཅེས་སྨོན་ལམ་གདབ་བོ། ཕ་རོལ་དུ་ཕྱིན་པའི་ཐེག་པའི་སཱ་ཙྪ་གདབ་པའི་ཆོ་ག་སློབ་དཔོན་མཁས་པ་ཆེན་པོ་དཔལ་མར་མེ་མཛད་ཡེ་ཤེས་ཀྱི་ཞལ་སྔ་ནས་མཛད་པ་རྫོགས་སོ།། འོན་ཀྱང་ས་པཎ་གྱིས་ཕར་ཕྱིན་ཐེག་པའི་ལུགས་ལ་ཚ་ཚ་གདབ་པའི་ཆོ་ག་མེད་པར་གསུངས་ཏེ། ས་པཎ་གྱི་སྡོམ་གསུམ་རབ་དབྱེ་ལས། གཞན་ཡང་སྦྱིན་སྲེག་རོ་སྲེག་དང་།། བདུན་ཚིགས་སཱ་ཙྪའི་ཆོ་ག་སོགས།། དེང་སང་གསང་སྔགས་ལུགས་བོར་ནས།། མདོ་མཆོད་ཙམ་ལ་བརྟེན་པ་ཡི།། ཆོ་གའི་རྣམ་གཞག་བྱེད་པ་ཡོད།། ཕ་རོལ་ཕྱིན་པའི་མདོ་སྡེ་དང་།། བསྟན་བཅོས་ཀུན་ལས་གསུངས་བ་མེད།། འདི་དག་ངན་སོང་སྦྱོང་རྒྱུད་ལ།། སོགས་པའི་རྒྱུད་སྡེ་འགའ་ཞིག་ལས།། གསུངས་བའི་རྗེས་སུ་འབྲང་བ་ཡི།། གསང་སྔགས་པ་ལ་གྲགས་པ་ཡིན།། ཞེས་གསུངས་སོ།།
ཚ་ལ་ན་ཡེ་ཤེས་རྒྱལ་མཚན་
ཡུམ་བརྟན་གྱི་རྒྱུད་པ། ཡབ་མགོན་སྤྱོད་ཀྱི་སྲས་སུ་སྐུ་འཁྲུངས། བོད་ཀྱི་ལོ་རྒྱུས་ཡིག་ལམ་མང་པོར་ཡུམ་བརྟན་རྒྱུད་ཀྱི་གདུང་རབས་རིམ་པར་བྱོན་པའི་ནང་ནས་བོད་དུ་སངས་རྒྱས་ཀྱི་བསྟན་པ་བསྐྱར་དུ་དར་བ་དང་། གཙུག་ལག་ཁང་ལ་སྲི་ཞུ་སོགས་མངའ་བདག་འདི་ཉིད་ཀྱིས་མཛད་རྗེས་གཟེངས་སུ་ཐོན་པ་བཞག་ཡོད་པ་མ་ཟད། ཁོང་ནི་ལེགས་སྦྱར་གྱི་སྐད་ལ་ཤིན་ཏུ་བྱང་བས་ཁ་རག་སྨྱོས་ཀྱི་ལོ་ཙཱ་བ་ཡང་ཁོང་གི་སློབ་མ་ཡིན། ཇོ་བོ་རྗེ་བོད་དུ་མ་ཕེབས་གོང་གི་ལོ་ཉི་ཤུའི་སྐབས་ཙམ་ལ་པཎྜི་ཏ་པད་མ་གསང་བ་བོད་དུ་བྱོན་སྐབས་ཞབས་ལུགས་གྲོལ་ཐིག་སོགས་བསྒྱུར་བའི་ལོ་ཙཱ་བ་ཡང་མཛད་ཅེས་གསལ། ཚ་ལ་ན་ཡེ་ཤེས་རྒྱལ་མཚན་གྱི་སྲས་ཁྲི་པ་ཡིན་ཞིང་། ཡབ་སྲས་འདི་གཉིས་ཀྱི་རིང་ལ་བསམ་ཡས་གཙུག་ལག་ཁང་གི་ཞབས་ཏོག་མཛད་པ་དང་། དེབ་ཐེར་ལ་ལར་ཁོང་ཡབ་སྲས་གཉིས་ཀྱིས་དབུས་གཙང་མི་བཅུ་མདོ་ཁམས་སུ་བརྫོང་བའི་བདག་རྐྱེན་མཛད་པར་གྲགས། 《བསྟན་རྩིས་ཀུན་བཏུས》ནང་བཙད་པོ་ཚ་ལ་ན་ཡེ་ཤེས་རྒྱལ་མཚན་བོད་མེ་གླང(༩༧༧)ལོའི་སྔ་ཕྱི་འདིར་འདས་ཞེས་གསལ། བོད་ཀྱི་ལོ་རྒྱུས་ཡིག་ལམ་མང་པའི་ནང་ཡུམ་བརྟན་གྱི་གདུང་རྒྱུད་རིམ་པར་བསྟན་པའི་ནང་ནས་བཙན་པོ་འདི་དང་ཁྲི་ལྡེ་མགོན་བཙན་གྱི་མཛད་རྗེས་འཁོད་པ་ལས་གཞན་རྣམས་སྔ་ཕྱིའི་གོ་རིམ་བསྟན་པ་ཙམ་ལས་མ་མཆིས་དེ་ནི་གཙོ་བོ་ཡུམ་བརྟན་གྱི་གདུང་རྒྱུད་ཀྱིས་ཆོས་ཕྱོགས་སུ་མཛད་རྗེས་ཆེན་པོ་རང་འཇོག་ཐུབ་མེད་པས་ཡིན་ཞིང་། འོན་ཀྱང་སྲིདཕྱོགས་ཐད་ཡུམ་བརྟན་རྒྱུད་ཀྱིས་དབུས་གཙང་ཕལ་ཆེར་འཛིན་ཐུབ་པ་བྱུང་ཡོད།
ཚགས་པ་
གསེར་དངུལ་ཟངས་ལྕགས་སོགས་ལས་བཟོས་པའི་དངོས་རིགས་ལ་མཛེས་བྱེད་རྒྱས་སྤྲོས་སུ་ཚགས་རིས་རྒྱག་པའི་ལུགས་སྲོལ་ཡོད་པ་དང་དེའི་ལག་རྩལ་མི་སྣ་ལ་ཚགས་པ་ཟེར། ཚགས་རྒྱག་སྟངས་ནི་ནང་གསེས་མི་འདྲ་བ་གསུམ་ཡོད། ༡.འཇམ་ཚགས་ནི་གཞི་འཇམ་སང་གི་སྟེང་དུ་རི་མོ་འབུར་ཐོན་མ་བྱས་པར་ཚགས་བརྒྱབ་པ་ལ་ཟེར་ཞིང་། ༢.འབུར་ཚགས་ནི། རི་མོ་མང་ཆེ་བ་འཇམ་ཚགས་ཡིན་ཀྱང་གལ་ཆེ་བའི་རི་མོ་རྣམས་འབུར་དུ་ཐོན་པར་བྱས་པ་གཅིག་དང་། རི་མོ་ཡོངས་རྫོགས་འབུར་ཐོན་བྱས་པ་གཉིས་ཡོད། ༣.གཏིར་ཚགས་ནི། གཞི་ལྕགས་ཀྱི་སྟེང་དུ་ཐོག་མར་འཇམ་ཚགས་ཀྱིས་རི་མོ་གཏོད་རྗེས་དེའི་སྟེང་དུ་ལྕགས་ཟ་ཐུབ་པའི་རྫས་འགྱུར་གྱི་ཆུ་བྱུགས་ན་རི་མའི་ཤུལ་ཡོད་ཚད་ཀོང་ཀོང་ཆགས་འགྲོ་བ་དང་། དེའི་ཀོང་ཀོང་གི་ནང་དུ་དངུལ་ཆུ་དང་གསེར་བླུགས་ན་གསེར་ཚགས་དང་དངུལ་ཚགས་ཡོང་གི་ཡོད་པ་དེ་རེད། སྤྱི་ལོའི་དུས་རབས་བཅུ་གཅིག་པའི་སྐབས་མངའ་རིས་གུ་གེའི་རྒྱལ་པོ་ལ་མཚོ་སྔོན་ཁུལ་ནས་ལག་རྟགས་སུ་ཕུལ་བའི་ཁྲབ་དང་རྨོག་ཁག་གཅིག་ནི་ལྕགས་གཏིར་ཚགས་སྤུས་ལེགས་ཤ་སྟག་དང་། དེ་རིགས་ཀྱི་རྟ་སྒ་དང་། གྲི་ཤུབས་ཀྱང་མཐོང་རྒྱུ་ཡོད་སྐད་འདུག ལྕགས་ལ་གསེར་དང་དངུལ་གྱིས་གཏིར་ཚགས་རྒྱག་པའི་ལག་རྩལ་མཐོ་ཤོས་ཏེ་པོ་ཏ་ལའི་ལྷ་ཁང་ཁག་གི་སྒོ་འབོར་དང་སྒོ་ཤན་ཁག་གཅིག་ནི་ལྕགས་གཏིར་ཚགས་མ་དང་། ཁག་གཅིག་འབུར་ཚགས་དཀྲོལ་མ་ཕྱི་ནང་གཉིས་ལྡན་བྱས་པ་སྤུས་ལེགས་ཤ་སྟག་ཡོད་པ་དེ་རེད། སྐབས་དེར་ཚགས་ལ་རིམ་པ་གཉིས་སུ་ཕྱེ་ནས་རིམ་པ་དང་པོ་དབུ་མཛད(དངོས་གྲུབ)མི་གཅིག རིམ་པ་གཉིས་པ་བྱིངས་གྲས་ལ(ར་སྒང་ནོར་བུ་སོགས)བརྒྱ་དང་ཉི་ཤུ་རྩ་བརྒྱད་ཡོད་པར་བཤད།
ཚངས་པའི་བློ་དང་ལྡན་པ་
འཇིག་རྟེན་གྱི་བྱེད་པོ་ལྷ་ཆེན་ཚངས་པའི་བློ་གྲོས་དང་མཚུངས་པའི་མྱོང་བ་ཅན་གྱི་རྒན་གྲས་བློན་པོ་མགར་གྱི་རྣམ་དཔྱོད་ལ་འགྲན་བཟོད་པ་མང་པོ་བྱུང་མྱོང་བ་དེ་ཚོར་ཟེར།
ཚངས་པའི་རྐང་ཉི་ཤུར་བསྒྱུར་པ་
རབ་བྱུང(མེ་ཡོས༡) རྣམ་བྱུང(ས་འབྲུག༩) དཀར་པོ(ས་སྦྲུལ༨)དང་། རབ་མྱོས་(ལྕགས་རྟ༧)སྐྱེས་བདག(ལྕགས་ལུག༦)ཨང་གི་ར(ཆུ་སྤྲེལ༥)དཔལ་གདོང(ཆུ་བྱ༤)དངོས་པོ(ཤིང་ཁྱི༣)ན་ཚོད་ལྡན(ཤིང་ཕག༢)འཛིན་བྱེད(མེ་བྱི༡)དབང་ཕྱུག(མེ་གླང་༩)འབྲུ་མང་པོ(ས་སྟག༨)མྱོས་ལྡན(ས་ཡོས༧)རྣམ་གནོན(ལྕགས་འབྲུག༦) ཁྱུ་མཆོག(ལྕགས་སྦྲུལ༥)དང་། སྣ་ཚོགས(ཆུ་རྟ༤)ཉི་མ(ཆུ་ལུག༣) ཉི་སྒྲོལ་བྱེད(ཤིང་སྤྲེལ༢) ས་སྐྱོང(ཤིང་བྱ༡) མི་ཟད(མེ་ཁྱི༩) ཐམས་ཅད་འདུལ(མེ་ཕག༨) ཀུན་འཛིན(ས་བྱི༧) འགལ་བ(ས་གླང༦) རྣམ་འགྱུར(ལྕགས་སྟག༥)དང་། བོང་བུ(ལྕགས་ཡོས༤)དགའ་བ(ཆུ་འབྲུག༣) རྣམ་རྒྱལ(ཆུ་སྦྲུལ༢) རྒྱལ་བ(ཤིང་རྟ༡) མྱོས་བྱེད(ཤིང་ལུག༩) གདོང་ངན(མེ་སྤྲེལ༨)དང་། གསེར་འཕྱང(མེ་བྱ༧)རྣམ་འཕྱང(ས་ཁྱི༦)སྒྱུར་བྱེད(ས་ཕག༥)དང་།ཀུན་ལྡན(ལྕགས་བྱི༤)འཕར་བ(ལྕགས་གླང༣)དགེ་བྱེད(ཆུ་སྟག༢)དང་།མཛེས་བྱེད(ཆུ་ཡོས༡)ཁྲོ་མོ་(ཤིང་འབྲུག༩)སྣ་ཚོགས་དབྱིག(ཤིང་སྦྲུལ༨)ཟིལ་གནོན(མེ་སྟག༧)སྤྲེའུ(མེ་ལུག༦)ཕུར་བུ(ས་སྤྲེལ༥)དང་།ཞི་བ(ས་བྱ༤)ཐུན་མོང(ལྕགས་ཁྱི༣)འགལ་བྱེད(ལྕགས་ཕག༢)དང་།ཡོངས་འཛིན(ཆུ་བྱི༡)བག་མེད(ཆུ་གླང༩)ཀུན་དགའ(ཤིང་སྟག༨)དང་།སྲིན་བུ(ཤིང་ཡོས༧)མེ(མེ་འབྲུག༦)དང་།དམར་སེར་ཅན(མེ་སྦྲུལ༥) དུས་ཀྱི་ཕོ་ཉ(ས་རྟ༤) དོན་གྲུབ(ས་ལུག༣) དྲག་པོ(ལྕགས་སྤྲེལ༢) བློ་ངན(ལྕགས་བྱ༡) རྔ་ཆེན(ཆུ་ཁྱི༩) ཁྲག་སྐྱུགས་པ(ཆུ་ཕག༨) མིག་དམར(ཤིང་བྱི༧) ཁྲོ་བོ(ཤིང་གླང༦) ཟད་པ(མེ་སྟག༥) ཞེས་ཚིག་རྐང་རེ་ལ་གསུམ་རེ། ཚངས་པའི་རྐང་པ་ཉི་ཤུར་བསྒྱུར་སྣང་ངོ་། །
ཚངས་སྤྱོད་
སྤྱོད་པ་གཙང་མ།
ཚངས་སྤྱོད་བསྲུང་
དགེ་བསྙེན་གྱི་སྡོམ་པ་ལེན་པ། དགེ་བསྙེན་གྱི་སྡོམ་པ་ལ། སྲོག་གཅོད། མ་བྱིན་ལེན། ལོག་གཡེམ། རྫུན་སྨྲ་བ། ཆང་འཐུང་བ་བཅས་སྤང་བྱ་ལྔ་སྤོང་བར་ཁས་བླངས་པ་ལ་དགེ་བསྙེན་ནམ་དགེ་བསྙེན་གྱི་སྡོམ་པ་བསྲུང་བ་ཟེར།
ནང་པའི་གཞུང་འགྲེལ་ཀུན་བཏུས།
སྐབས་འདིར་བརྗོད་པའི་ནང་པའི་གཞུང་འགྲེལ་ཞེས་པ་རྒྱལ་བའི་བཀའི་དགོངས་འགྲེལ་དང་མཁས་པའི་བསྟན་བཅོས་ཀྱི་འགྲེལ་པ་རྣམས་སོ། །
ཀ་སྡེ།
ཀུན་དཔལ་སྤྱོད་འཇུག
ཚངས་དབྱངས་དྲུག་ཅུ་
གསུང་དབྱངས་ཡན་ལག་དྲུག་ཅུ་སྟེ། འདི་སྐོར་ཏཱ་ལའི་བླ་མ་སྐུ་ཕྲེང་བདུན་པའི《འཇམས་དབྱངས་བསྟོད་འགྲེལ》ནང་ན་གསལ།
ཚངས་དབང་
ཚངས་པ་ཟེར་བ་ལྷ་ཞིག་གི་མིང་། འདི་ལ་ཞལ་གསུམ་པ་དང་། གཅིག་པ། བཞི་པ་བཅས་གསུམ་ཡོད་པའི་ནང་གི་ཞལ་བཞི་པ་ལ་ཚངས་པའི་དབང་པོ་ཟེར། འདི་རིག་གནས་པ་ཚོའིབཤད་སྲོལ་ལ་འཛམ་བུ་གླིང་གི་ཡི་གེ་ཐོག་མར་བཟོ་མཁན་ཡིན་པས། ཚངས་པ་ལ་སྐྱེ་རྒུའི་བདག་པོ་ཟེར་ཅེས་འདོད།
ཚད་རྙིང་
ཚ་བའི་ནད་རྙིང་པ། (ཙ)
ཚད་ཐུབ་ཀྱི་གཞུང་
ཁུངས་ཐུབ་ཀྱི་གཞུང་། དེ་ཡང་ཚད་མར་གཟུང་འོས་པའི་གཞུང་།
ཚད་གྲུབ་ཏུ་འདོད་པ་
ཚད་མས་གྲུབ་པའི་སྒོ་ནས་ཐ་སྙད་དུ་ཡོད་པ་ཁས་ལེན་མི་ལེན་གྱི་ཁྱད་པར་ཡིན། དེ་ཡང་བདེན་པར་གྲུབ་པ། ཡང་དག་པར་གྲུབ་པ། དོན་དམ་པར་གྲུབ་པ། དེ་ཁོ་ན་ཉིད་དུ་གྲུབ་པ། རང་གི་མཚན་ཉིད་ཀྱིས་གྲུབ་པ། རང་བཞིན་གྱིས་གྲུབ་པ། ངོ་བོ་ཉིད་ཀྱིས་གྲུབ་པ། རང་ངོས་ནས་གྲུབ་པ་བཅས་བརྒྱད་པོ་ཐ་སྙད་དུ་ཡོད་མེད་ཀྱི་ཁྱད་པར་བྱེ་བྲག་སྨྲ་བ་ནས་ཐལ་འགྱུར་བའི་བར་མི་མཐུན།
ཚད་པ་
ཚ་བ་སྟེ་ཚ་དྲོད་ཀྱི་ངར་ཤུགས་སམ་ཚ་བའི་ནད།
ཚད་མ་གཉིས་
མངོན་སུམ་ཚད་མ་དང་རྗེས་སུ་དཔག་པའི་ཚད་མ་གཉིས།
ཚད་མ་
མདོ་སྡེ་པའི་ལུགས་ལྟར་ན། གསར་དུ་མི་བསླུ་བའི་རིག་པ་ཚད་མའི་མཚན་ཉིད་དུ་འདོད་ལ་དབུ་མ་ཐལ་འགྱུར་བ་ལྟར་ན་མི་བསླུ་བའི་ཤེས་པ་ཙམ་ཞིག་ཚད་མའི་མཚན་ཉིད་དུ་གསུངས་ནས་བཅད་ཤེས་ཀྱང་ཚད་མར་བཞེད་དོ། །
ཚད་འབྲས་
མདོ་སྡེ་པ་དང་སེམས་ཙམ་པ་གཉིས་ཀའི་འདོད་པ་ལྟར་བྱས་ན། ཚད་འབྲས་གཞལ་གསུམ་ཟེར་བ། རང་འཛིན་ཚད་མའི་ཡུལ་ནི་གཞལ་བྱ། རང་འཛིན་ཚད་མས་ཡུལ་དེ་ལ་གསར་དུ་སླུ་བ་མེད་པ་ནི་ཚད་མ། རང་འཛིན་ཚད་མས་ཡུལ་དེ་དངོས་སུ་རྟོགས་པ་ནི་འབྲས་བུ།
ཚད་མ་བཞི་
མངོན་སུམ་ཚད་མ། རྗེས་དཔག་ཚད་མ། ལུང་ཚད་མ། དཔེ་ཉེར་འཇལ་གྱི་ཚད་མ་སྟེ་བཞི།
ཚད་མ་སྡེ་བདུན་
སྔར་རྒྱ་གར་གྱི་སློབ་དཔོན་དཔལ་ལྡན་ཆོས་གྲགས་ཀྱིས་བརྩམས་པའི་རྒྱས་པ《ཚད་མ་རྣམ་འགྲེལ》 འབྲིང་བ《ཚད་མ་རྣམ་ངེས》 བསྡུས་པ《ཚད་མ་རིགས་ཐིགས》ཏེ་ལུས་ལྟ་བུའི་བསྟན་བཅོས་གསུམ། 《གཏན་ཚིགས་ཐིགས་པ》《འབྲེལ་པ་བརྟག་པ》《རྒྱུད་གཞན་་སྒྲུབ་པ》《རྩོད་པའི་རིགས་པ》སྟེ་ཡན་ལག་ལྟ་བུའི་བསྟན་བཅོས་བཞི་བཅས་སོ། །
ཀ་ཀོ་ལ་ཡི་སྲིན་བུ་
ཀ་ཀོ་ལ་ཡི་སྲིན་བུ།
སྤྱིར་ཀ་ཀོ་ལ་ཞེས་པ་སྨན་ལ་ངོསའཛིན་ཚུལ་དང་། དུག་རིགས་ཤིག་ལ་ངོས་འཛིན་པ་བཅས་མི་འདྲ་བ་ཡོད་པས་སྐབས་འདིར་དུག་གི་སྲིན་བུར་གོ་དགོས་པ་འདྲ།
༼དུང་དཀར་ཚིག་མཛོད་ཆེན་མོ་༽ནས་བཏུས།
ཀ་ཀ་ནི་
ཀ་ཀ་ནི།
གནའ་རབས་རྒྱ་གར་གྱི་གསེར་དངུལ་ལྗིད་ཚད་འཇལ་བྱེད་ཀྱི་ཚད་གཞི་ཞིག་སྟེ།
ཞ་ལུ་ལོ་ཙཱ་བ་ཆོས་སྐྱོང་བཟང་པོས་མཛད་པའི《དྲིས་ལན》གྱི་ཚིག་རྒྱལ་དབང་ལྔ་པ་ཆེན་པོས《འདུལ་བའི་ལས་ཆོག》ཏུ་དྲངས་པ་ལས། ཀ་ཀ་ནི་ཞེས་པ་ནི། ཀུཉྫ་ཞེས་འབོད་པ་དམར་རུ་མགོ་ནག་གི་མིང་ཡིན།
ཀ་ཀ་ནི་བཞི་ལ་མ་ཤ་ཀ་ཞེས་བྱ་བ་གསེར་སེ་བ་དོ་ཡིན་ཞེས་སོགས་དྲངས་ཡོད། དམར་རུ་མགོ་ནག་ནི་དབྱིབས་སྲན་རིལ་ལྟར་འཇོང་རིལ་ཡིན་པ་ལ། ཕྱེད་ཀ་ནག་པོ་དང་ཕྱེད་ཀ་དམར་པོ་ཡིན་པ་ཞིག་སྟེ། དེ་སྔབོད་དུ་མནྜལ་གྱི་ནང་བླུགས་ཀྱི་ཡོད་པ་དེ་ཡིན་ཅིང་། སྨན་གཞུང་ལས་ལྡུམ་བུ་མདའ་རྒྱུ་ཞེས་འབོད་སྲོལ་ཡོད། དམར་རུ་མགོ་ནག་གམ་ཀ་ཀ་ནི་བཞི་ལ་མ་ཤ་ཀ་ཞེསགསེར་སེ་བ་དོ་ཡི་ལྗིད་ཚད་ཡིན་པ་དང་དེའི་ཕྱེད་དེ་ཀ་ཀ་ནི་གཉིས་ལ་གསེར་སེ་བ་གང་གི་ལྗིད་ཚད་ཡིན་ཅིང་། གསེར་སེ་བ་ཉི་ཤུ་ཐམ་པ་ལ་རྒྱ་གར་གྱི་གསེར་ཞོ་གང་དང་བོད་ཀྱི་གསེརཞོ་དོ་སྟེ་གསེར་སེ་བ་བརྒྱད་ཅུ་ཐམ་པ་ཡོད། རྒྱ་གར་གྱི་གསེར་ཞོ་བརྒྱ་ལ་གསེར་སྲང་གང་། དེ་ལ་བོད་ཀྱི་གསེར་སྲང་གང་དང་ཞོ་དྲུག་རྩིས་པ་ནི་བརྒྱད་ཞོ་ཞེས་རྒྱལ་པོ་ཁྲི་རལ་པ་ཅན་གྱི་དུས་ནས་རབ་བྱུང་བཅུ་གསུམ་པའི་ལྕགས་ཕག(༡༧༩༡)ལོའི་བར་ལོ་བརྒྱད་བརྒྱ་བདུན་ཅུ་དོན་བདུན་རིང་བརྒྱད་ཞོ་དང་བརྒྱད་སྲང་སི་ལུགས་དེ་བེད་སྤྱོད་བྱས་པ་ད་ཡོད་བོད་ཀྱི་ཁྲིམས་ཡིག་ཁག་གི་ནང་གསལ་ཞིང་། རབ་བྱུང་བཅུ་གསུམ་པའི་ལོ་ཞེ་དྲུག་པ་ཆུ་བྱི(༡༧༩༢)ལོར་མན་ཆིང་གོང་མ་ཆན་ལུང་གིས་བཀའ་ཕབ་པ་ལྟར་བོད་ས་གནས་སུ་བོད་དངུལ་ཞོ་གང་སྐར་ལྔ་དང་། ཞོ་ཕྱེད་དོ། ཞོ་གང་། ཞོ་ཕྱེད་བཅས་ཀྱི་པརའདེབས་འགོ་ཚུགས་པ་ནས་བཟུང་མེས་རྒྱལ་ནང་ཁུལ་གྱི་ས་གནས་གཞན་དག་དང་འདྲ་བར་ཞོ་བཅུ་ལ་སྲང་གངདུ་བརྩིས་པའི་བཅུ་སྲང་གྱི་ལམ་ལུགས་ལག་བསྟར་བྱས་པ་རེད། oooooooooh :O
༼དུང་དཀར་ཚིག་མཛོད་ཆེན་མོ་༽ནས་བཏུས།
གང་ལ
རྐྱང་ནུལ་
རྐྱང་ནུལ་ཞལ་ཞལ་མིང་ཡིན་ནོ། །
ཚ་རོང་ཟླ་བཟང་དགྲ་འདུལ་
ཞར་བྱུང་
ལུགས་རྙིང་བོད་བཀའ་ཤག་སྲིད་གཞུང་གི་དམག་སྤྱི་ཆེན་མོ་བཀའ་བློན་ཚ་རོང་ཟླ་བཟང་དགྲ་འདུལ་ལམ་སྤྱན་བསལ་གནམ་གང་ལགས་སུ་འབོད་པ་ཁོང་ནི། སྤྱི་ལོ་༡༨༨༨ལོར་འཕན་ཡུལ་དཀར་མོ་ལྗོངས་ཀྱི་སའི་ཆར་གཏོགས་པའི་ལྷུན་གྲུབ་རྫོང་དཔལ་འབྱོར་གླིང་ཤང་ཁ་སྐོར་གྲོང་ཚོའི་མདའ་བཟོ་ཚང་ཞེས་པ་སེ་ར་ཕུར་ལྕོག་བླ་བྲང་གི་མི་སེར་དཀྱུས་མ་ཞིག་གི་ཁྱིམ་དུ་འཁྲུངས་ཤིང་ཆུང་དུས་ཀྱི་མཚན་ལ་གནམ་གང་ཞེས་འབོད། ཆུང་དུས་སུ་ཕུར་ལྕོག་བླ་བྲང་གི་གཞིས་ཀ་ཞིག་གི་ལུག་རྫིར་བསྡད་མྱོང་བ་དང་། སྤྱི་ལོ་༡༩༠༤ལོར་དབྱིན་ཇིས་བོད་དུ་བཙན་འཛུལ་བྱས་པས་༧རྒྱལ་དབང་སྐུ་ཕྲེང་བཅུ་གསུམ་པ་སོར་པོར་ཉེན་གཡོལ་དུ་ཕེབས་སྐབས་ཚ་རོང་ཁོང་གི་ཆིབས་གཡོག་ཏུ་ཁྲིད། དེ་ནས་ཨུ་རུ་སུ་སོགས་སྟོབས་ཆེའི་རྒྱལ་ཁབ་རེ་འགར་དཔུང་རོགས་ཀྱི་ཐུགས་རེ་བཅངས་ཀྱང་སྟོང་ཟད་དུ་སོང་བས་སླར་བོད་ཡུལ་དུ་ལོག དེ་ལྟ་བུའི་དཀའ་ཁག་དུ་མ་འཕྲད་རྗེས་ཁོང་གི་ཐུགས་སུ་སྟོབས་ཆེ་བའི་དམག་དཔུང་ཞིག་ཡོད་ན་གཞི་ནས་རང་ཉིད་བདེ་འཇགས་ངང་འཚོ་གནས་དང་འཕེལ་རྒྱས་ཡོང་བའི་ངེས་ཤེས་དྲག་པོ་རྙེད་དེ་ཚ་རོང་སོགས་ལ་རྒྱལ་ཁབ་གཞན་གྱི་ས་ནས་དམག་རྩལ་སྦྱོང་བའི་དྭངས་ཁ་སྦྱིན་ཤིང་། ཚ་རོང་མ་གཞི་ནས་བློ་རིག་བཀྲ་ལ་བརྩོན་འགྲུས་ལྡན་པ་ཞིག་ཡིན་ཁར་ལོ་ན་ཆུང་ཡང་༧རྒྱལ་དབང་སྐུ་ཕྲེང་བཅུ་གསུམ་པའི་ཕྱག་རོགས་བྱས་ཏེ་རྒྱ་གར་དང་རྒྱ་ནག་སོགས་སུ་འགྲོ་མྱོང་བ་དང་མི་རིགས་མང་པོ་མཐོང་མྱོང་བས་ལྟ་རྒྱ་དང་མཐོང་རྒྱ་བསྐྱེད་པ་མ་ཟད། རྒྱ་ནག་ཏུ་སྡོད་སྐབས་ཨུ་རུ་སུའི་དམག་སྒར་ཞིག་ཏུ་དམག་རྩལ་སློབ་སྦྱོང་བྱེད་མྱོང་ཡོད། ལྕགས་ཟམ་གྲུ་ཁར་ལུའུ་ཅན་དམག་དཔུང་ལ་འགོག་རྒོལ་འཐབ་འཛིང་གིས་རྒྱལ་དབང་སྐུ་ཕྲེང་བཅུ་གསུམ་པ་མཆོག་བདེ་སྲུང་གིས་རྒྱ་གར་དུ་བསྐྱོད་ཐུབ་པ་བྱུང་བས་ཁོང་ལ་གཟིགས་སྐྱོང་དེ་བས་ཆེན་པོ་གནང་སྟེ་སྤྱན་གསལ་གནམ་གང་ཞེས་མིང་དུ་གྲགས། རང་ཉིད་ལ་ཁ་ཞེ་གཉིས་མེད་ངང་ཞབས་ཏྟོག་བསྒྲུབས་ཤིིང་རང་ཉིད་དགྲ་བོ་མང་པོའི་བཀག་འགོག་ལས་བསྒྲལ་རོགས་མཛད་པས་རྒྱལ་དབང་ཁོང་ལ་ཐུགས་མཉེས་ཐག་ཆོད་དེ་མཚན་ཡང་ཟླ་བཟང་དགྲ་འདུལ་ཞེས་གསོལ། རྒྱལ་དབང་ཡུལ་གཞན་དུ་འགྲོ་ཡུན་དུ་བཀའ་བློན་ཚ་རོང་དབང་ཕྱུག་རྒྱལ་པོས་བོད་ཀྱི་སྲིད་ཀྱི་འགན་བཞེས་ཏེ་ཡོད་མོད། ཚ་རོང་དབང་ཕྱུག་རྒྱལ་པོས་བོད་སྲིད་གཞུང་དང་ལུའུ་ཅན་བར་ཞི་མཐུན་ཡོང་ཐབས་བྱས་པར་མི་འགའ་ཤས་ཤིག་མ་འཐད་པར་གླེང་ཕྱོགས་བཟོས་ཏེ། བཀའ་བློན་ཚ་རོང་པ་དང་ཁོང་གི་སྲས་བཀའ་མགྲོན་གཉིས་དམར་གསོད་བཏང་སྟེ་ཚ་རོང་པའི་ཁྱིམ་ཚང་དུ་བུ་མོ་བཞི་དང་མནའ་མ་ལས་མ་ལྷག སྤྱི་ལོ་༡༩༡༢ལོར་རྒྱལ་དབང་མཆོག་ཕྱིར་ལྷ་སར་ཕེབས་རྗེས་གཟིམ་དཔོན་ཚ་སྤྲུལ་རིན་པོ་ཆེས་ཞུས་ངོ་བཞིན་ཟླ་བཟང་དགྲ་འདུལ་ལམ་སྤྱན་གསལ་གནམ་གང་ཚ་རོང་པའི་ཁྱིམ་དུ་མག་པར་བཏང་སྟེ་ཤོད་དྲུང་ཞུས། སྤྱི་ལོ་༡༩༡༣ལོར་ཚ་རོང་ལ་བོད་བཀའ་ཤག་དམག་སྤྱི་ཁང་གི་སྤྱི་ཁྱབ་དམག་སྤྱིའི་འགན་བཞེས་སུ་བཅུག
ཁོང་གིས་བོད་ཀྱི་དམག་དཔུང་དེང་རབས་ཅན་གྱི་ཕྱོགས་སུ་ཁ་ཕྱོགས་བསྒྱུར་བ་ཕུད། ཚན་རིག་དང་བོད་ཀྱི་འཕེལ་རྒྱས་སླད་སྔ་རྗེས་སུ་ཡིག་བཏགས་འཕྲུལ་འཁོར་དང་མེ་མདའ། འབར་རྫས། གློག་ཆས་སོགས་ནང་འདྲེན་དང་དར་སྤེལ་བྱེད་པའི་དགོངས་པ་སྣ་ཚོགས་བྱུང་ཡང་དོན་དངོས་སུ་མ་གྱུར། ཕྱིས་སུ་དམག་དཔོན་དང་བཀའ་བློན་གྱི་འགན་བཞག་རྗེས་ཀྱང་བོད་ཀྱི་གསེར་ཊམ་དང་དངུལ་སྣ་ཚོགས། བལ་འཁེལ་འཐག་ལས་བཟོ་གྲྭ་བཅས་ཀྱི་འགན་བཞེས་མཐར་སྤྱི་ལོ་༡༩༦༩ལོར་དགོང་པ་རྫོགས། གཞན་ཁོང་གི་བུ་རྒན་པ་ཚ་རོང་བདུད་འདུལ་རྣམ་རྒྱལ་ལགས་ཀྱིས་རང་ཉིད་ཀྱི་ཡབ་ཆེན་ཚ་རོང་ཟླ་བཟང་དགྲ་འདུལ་གྱི་མི་ཚེ་ལོ་རྒྱུས་དང་། དེ་སྔའི་བོད་ཀྱི་གནས་སྟངས་སྐོར་གྱི་དེབ་གཉིས་བརྩམས་ཡོད་པར་གྲགས་པས་གཟིགས་པར་མཛོད། །
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ། ཟརངས་ཁྲག
བེ་རི་འཇིགས་མེད་ཀྱི་སྙན་རྩོམ་དེབ་ཕྲེང་དང་པོ།
བེ་རི་འཇིགས་མེད་དབང་རྒྱལ་གྱིས་བརྩམས། (1996)
ངོ་སྤྲོད།
སྤྱི་ལོ་༡༩༩༦ ཟླ་བ་༧ ཚེས་༧ ལ་གདན་ས་འབྲས་སྤུངས་ནས།
བེ་རི་འཇིགས་དབང་རྒྱལ་གྱིས་བརྩམས།
དུས་བཞིའི་སྙན་རྩོམ་ཁུ་བྱུག་མྱོས་པའི་གླུ།
དཔྱིད་ཀ རི་ལུང་ཁ་གོས་ཕུད་པས་སྨུག་འཐིབ་འཐིབ།། འདབ་ལྡན་སྣ་ཚོགས་བཞད་པས་ཁྲ་ལམ་ལམ།། རྟ་བདུན་འོད་རྣོན་འབར་བས་དྲོ་ཤིག་ཤིག། འཁྱག་རམ་ཞི་བས་ཉལ་འགྲོའི་སྒྲ་ལྷང་ལྷང༌།། མི་རྣམས་སོ་ནམ་སྦྱོར་བས་བྲེལ་འཚུབས་འཚུབས།། ཞིང་ཆུ་འདྲེན་པས་ནོར་འཛིན་རློན་གཤེར་གཤེར།། སོས་ཀའི་རླུང་གིས་ལྗོན་ཤིང་གཡོ་ལྡེམ་ལྡེམ།། དུས་བཞིའི་ཐོག་མར་དཔྱིད་ཀྱི་དཔལ་ཡོན་ཤར།། དབྱར་ཀ རི་ལུང་སྤང་ལྗོངས་གཡུ་གོས་གསར་པས་མཛེས།། སྒྲ་ལྡན་དབྱར་སྐྱེས་མགྲོན་པོས་རྒྱང་གླུ་ལེན།། རྣམ་བཀྲ་དབང་པོའི་གཞུ་ཡིས་གུར་ཁྱིམ་ཕུབ།། དབྱར་གྱི་རྫ་རྔ་ཆུ་འཛིན་དབྱིངས་སུ་ལྡིང༌།། ཆར་རྒྱུན་ཟིལ་མས་ནོར་འཛིན་བཞིན་རས་རློན།། ཉལ་འགྲོའི་བུ་མོས་རླབས་ཕྲེང་མཁའ་ལ་རྩེན།། སྒྲོ་ལྡན་རྨ་བྱ་དགའ་བའི་གར་ལ་བྲེལ།། དབང་མེད་ཡིད་སེམས་འགུག་པ་དབྱར་གྱི་དུས།། ༢ སྟོན་ཁ། འཛམ་བུའི་གསེར་གྱི་མདོག་དང་འདྲེས་པ་ཡི།། ལོ་ཡག་སྙེ་མའི་མགོ་ཀྱོག་ལྡེམ་ལྡེམ་གཡོ།། ནགས་ཀླུང་ལྗོན་པ་གཞོན་ནུའི་གཡུ་ལོའི་ཁྲོད།། ཕུན་ཚོགས་རོ་ལྡན་འབྲས་བུའི་བཞིན་བཟང་ངོམས།། བརྒྱད་ལྡན་དལ་འགྲོ་བཻཌཱུརའི་རྒྱུན་བཟང་རླབས།། གསོ་བྱེད་བདུད་རྩི་བཏུང་བའི་རོ་བཟང་འཛིན།། སྤྲིན་བྲལ་ལྷ་ལམ་རབ་རྒྱས་ཟླ་གཞོན་འཛུམ།། གསལ་བའི་ཕུན་ཚོགས་སྟོན་གྱི་དུས་དེ་སྐྱིད།། དགུན་ཁ། མཐོན་པོའི་རི་བྲག་ཁ་བའི་ཞྭ་དཀར་མཛེས།། མཛེས་ལྗོངས་རྣམས་ཀྱང་དར་གོས་དཀར་པོས་བཀླུབས།། སྔོན་པོའི་ཆུ་ཀླུང་འཁྱག་པའི་འོག་ནས་རྒྱུ།། ཉི་ཟེར་ཞུགས་པའི་འཁྱག་པས་དངུལ་འོད་སྤྲོ།། རྐང་འཐུང་ཕལ་ཆེར་གཡུ་ལོའི་གོས་བཟང་ཕུད།། གྲང་རླུང་བསིལ་བས་ཀྱུར་ཀྱུར་གླུ་དབྱངས་ལེན།། སྐབས་འགར་བུ་ཡུག་འཚུབ་པས་ཟློས་གར་བྲེལ།། དུས་བཞིའི་མཐའ་མ་དགུན་གྱི་ལང་ཚོར་ཤེས།། མཐར་སྡོམ། དུས་བཞིའི་འཁོར་ལོ་བཅུ་གཉིས་རྩིབས་ཀྱི་རིས།། སྐད་ཅིག་མི་སྡོད་དལ་མེད་འཁོར་བ་ཡི།། ༣	འདུས་བྱས་རྟེན་འབྱུང་རྒྱལ་མོའི་རྩ་ཁྲིམས་འདིས།། མི་རྟག་སྒྱུ་མའི་གྲོང་ཁྱེར་ཀུན་དབང་བསྒྱུར།། དེ་སྐད་གཙུག་ལག་དཔྱིད་ཀྱི་ནགས་ཀླུང་དཔལ།། དུས་བཞིའི་སྙན་ཚིག་ཁུ་བྱུག་མྱོས་པའི་གླུ།། ལྷོ་ཕྱོགས་ཆོས་ཀྱི་དགའ་ཚལ་ཡངས་པོ་ནས།། ལེན་པ་པོ་ནི་འཇིགས་མེད་མིང་ཅན་ནོ།།
༤
དེང་གི་རང་དབང་སླར་གསོའི་ཆ་རྐྱེན།
འཛམ་བུའི་ཞིང་འདིར་བསྟན་སྲིད་ལམ་སྟོན་དཔལ།། བྱུང་དང་འབྱུང་འགྱུར་ཀུན་གྱི་རབ་དང་ཕུལ།། ཞི་བའི་དེད་དཔོན་བསྟན་འཛིན་རྒྱ་མཚོ་ཁྱེད།། གངས་ཅན་བསྟན་འགྲོའི་མགོན་དུ་ཐོབ་པ་བཟང༌།།
གནམ་མཐོངས་སྤྲིན་རིམ་གཡོ་བའི་བ་གམ་ནས།། ཀུན་ཁྱབ་དབྱར་རྔ་སྒྲོག་ལ་ངོ་མཚར་ཅི།། མགོན་ཁྱོད་མཚན་སྙན་འཛམ་བུ་ནཱ་དའི་ཁྱོན།། བརྙན་ཕབ་གཟུགས་དང་ལྷན་ཅིག་ཀུན་ཏུ་སྒྲོག།
རང་ལུས་མི་ཡུལ་སྐྱེལ་བའི་འཁོན་ལན་དང༌།། རང་ཡུལ་བཙན་འཕྲོག་བྱས་པའི་ཁ་གཏད་དུ།། རང་གི་ནུས་པས་བདེན་ཚིག་དྲང་གཏམ་ཞིག། རང་དབང་སླར་གསོའི་དཔྱིད་དུ་ཅུང་ཟད་སྤེལ།།
རང་གི་རིགས་ཀྱི་རླབས་ཆེན་ཆབ་འོག་ཏུ།། རང་གི་ཡུལ་གྲུ་སྐྱོང་བའི་གོ་སྐབས་དང༌།། རང་གཞན་སྨོན་པའི་དམངས་གཙོའི་ཞི་བདེའི་སྲིད།། ༥	རང་དབང་འདི་ནི་ཡིད་བཞིན་དབང་གི་རྒྱལ།།
རིམ་བྱུང་མེས་དབོན་ས་སྐྱའི་གདན་རབས་དང༌།། ཕག་རི་གཙང་གསུམ་དགའ་ལྡན་སྲིད་གཞུང་བར།། རང་དབང་དངོས་གཙང་ཆུ་ལ་ཆུ་བཞག་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
ཡོན་ཆིང་མེས་ཀྱི་སྔ་ཕྱི་རྒྱལ་རབས་དང༌།། རིམ་བྱུང་བོད་ཀྱི་རྒྱལ་རབས་བར་གྱི་ཚུལ།། མཚན་ལྡན་རྒྱལ་རབས་རྣམས་ལས་བཤད་པ་རྣམས།། དེང་གི་རང་དབང་སླར་གསོའི་ཆ་རྐྱེན་ཡིན།།
རྒྱ་ཡུལ་རྒྱ་སྐྱིད་བོད་ཡུལ་བོད་སྐྱིད་ཅེས།། མི་འགྱུར་རྡོ་རྗེའི་ཐ་ཚིག་རྡོ་རིས་སུ།། མེས་དཔོན་བཙན་པོས་བྱས་བཞག་བསྩལ་བའི་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
དཀར་ནག་རྒྱ་དབྱིན་རུ་སུ་བལ་ཡུལ་ཧོར།། ཉེ་འཁོར་གནས་པའི་ཁྱིམ་མཚེས་རྒྱལ་ཁབ་དང༌།། ཐད་ཀར་ཚད་ལྡན་བཞག་པའི་ཆིངས་ཡིག་རྣམས།། དེང་གི་རང་དབང་སླར་གསོའི་ཆ་རྐྱེན་ཡིན།། ༦	བརྡ་སྤྲོད་སྐད་གཤིས་མི་གཅིག་གནམ་སའི་ཁྱད།། ཆ་ལུགས་ཆོས་གོས་མི་འདྲ་ཤར་ནུབ་བཞིན།། ཟ་འཐུང་གོམས་གཤིས་མི་མཚུངས་རྒྱབ་མདུན་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
དམག་ཆེན་གཉིས་པའི་འཛམ་གླིང་དུས་ཟིང་ནང༌།། རི་འགོག་དམག་ཏུ་བོད་པ་མ་སོང་བར།། རྒྱ་རིའི་བར་འདུམ་རྒྱལ་ཁབ་བྱས་པའི་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
འཕགས་ཡུལ་རང་དབང་སླར་གསོར་ལྡི་ལི་ན།། ཤར་ཕྱོགས་རྒྱལ་ཁབ་མཉམ་འབྲེལ་ཚོགས་ཆེན་དུ།། རྒྱ་བོད་གཞུང་ཚབ་ཐ་དད་ཕེབས་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
བོད་ཀྱི་ཁྲིམས་ཡིག་ཁྲིམས་ཁང་དམག་དང་དངུལ།། ༧	ཡོན་ཆིང་མེས་སོགས་ཁྱིམ་མཚེས་རྒྱལ་རབས་དང༌།། ཐ་དད་དངོས་པོ་ར་སྤྲོད་འཕེར་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
ཆག་ཆག་རྡོར་བརྡེགས་འཚིག་འཚིག་མེ་ལ་བསྲེགས།། མཁོ་མཁོ་རྒྱ་མཛོད་བསྡུས་པའི་སྲིད་ཀྱི་ཇུས།། ཚུལ་མིན་སྤྱོད་པར་ཤེས་ནས་གཏིང་ནད་སེམས།། དེང་གི་རང་དབང་སླར་གསོའི་ཆ་རྐྱེན་ཡིན།།
རྒྱ་མཛོད་རིན་ལྡན་ནོར་གྱིས་ཕྱུར་བུར་གཏམས།། བོད་ཡུལ་ལྟོགས་ཤི་ཐེབས་པའི་མི་རོ་མང༌།། དེ་དག་གང་གིས་བྱས་པའི་ངོས་འཛིན་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
གྲངས་མེད་ཚད་ལྡན་ལོ་རྒྱུས་མེ་ལ་བསྲེགས།། ཁུངས་མེད་གཡོ་འཁྲུལ་ཡིག་ཚོགས་གསར་རྩོམ་མང༌།། འོས་མེད་དེ་བྱས་རྩ་བ་མཐོང་བའི་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
གྲངས་མེད་དཔུང་ཚོགས་དམག་ལ་མི་བརྟེན་ཅིང༌།། ཁུངས་མེད་རྒྱལ་རབས་གསར་རྩོམ་མི་དགོས་པར།། ༨	འཁྲུལ་མེད་རང་དབང་བདེན་མཐའ་ཤེས་པའི་བློ།། དེང་གི་རང་དབང་སླར་གསོའི་ཆ་རྐྱེན་ཡིན།།
འཕགས་ཡུལ་གསར་སྐྱེས་བྱིས་པ་ཕོ་མོ་རྣམས།། ནང་གི་ཕ་མས་རྒྱ་བོད་འཐབ་རྩོད་དང༌།། ས་མཐའི་བོད་པའི་སྐྱིད་སྡུག་བསླབ་བྱའི་ཚིག། དེང་གི་རང་དབང་སླར་གསོའི་ཆ་རྐྱེན་ཡིན།།
ཕ་མེས་རུས་ཀྱི་སྙིང་ལ་དཀར་ནག་གི།། དགྲ་གཉེན་ཟང་ཟིང་ནོར་དང་མི་བརྗེ་བར།། གཞོན་སྐྱེས་ཕོ་མོས་འཐབ་རྩོད་རྒྱུན་འཁྱོངས་རྩལ།། དེང་གི་རང་དབང་སླར་གསོའི་ཆ་རྐྱེན་ཡིན།།
དམར་ནག་རྒྱ་དང་གངས་ཅན་བོད་ཀྱི་བར།། འཐབ་རྩོད་ལྟེ་བ་སྙིང་ལ་བཅངས་བྱས་ཏེ།། ཞུམ་པ་མེད་པའི་སྙིང་སྟོབས་རྒྱུན་མཐུད་པ།། ༩	དེང་གི་རང་དབང་སླར་གསོའི་ཆ་རྐྱེན་ཡིན།།
འདས་པའི་སྤྱི་ཚོགས་ཐོག་ཏུ་ཕྱི་མིག་དང༌།། ད་ལྟའི་སྤྱི་ཚོགས་ཐོག་གི་ཉམས་མྱོང་གིས།། མ་འོངས་སྤྱི་ཚོགས་འཕེལ་ཕྱོགས་གཏན་འབེབས་ཚུལ།། དེང་གི་རང་དབང་སླར་གསོའི་ཆ་རྐྱེན་ཡིན།།
མདོ་སྔགས་ཆོས་ལ་ཐོས་བསམ་ཉམས་ལེན་དང༌།། སྡེ་བཞིའི་སྲིད་ལ་འཁྱམས་མེད་ལག་བསྟར་གཉིས།། གཅིག་གི་རྩ་བ་གཅིག་ལ་བརྟེན་པ་འདི།། དེང་གི་རང་དབང་སླར་གསོའི་ཆ་རྐྱེན་ཡིན།།
ཕྱི་ཡི་དགྲ་ལ་དྲང་བདེན་འཐབ་རྩོད་དང༌།། ནང་གི་གྲོགས་ལ་རྡོག་རྩ་གཅིག་སྒྲིལ་གཉིས།། གཅིག་གྲོགས་གཅིག་ཏུ་བརྟེན་པའི་རླབས་ཆེན་འཕྲུལ།། དེང་གི་རང་དབང་སླར་གསོའི་ཆ་རྐྱེན་ཡིན།། ༡༠	རྗེ་འབངས་ཕྱུག་དབུལ་མཁས་བླུན་མ་ལྟོས་པར།། རིས་མེད་བོད་ཀྱི་སྤུན་ཟླ་མི་རིགས་ཀུན།། རང་རང་ནུས་པའི་སྲི་ཞུ་ལྷུར་བླངས་པ།། དེང་གི་རང་དབང་སླར་གསོའི་ཆ་རྐྱེན་ཡིན།།
སྡེབ་ལེགས་སྙན་པོའི་ཚིག་གི་རིན་ཆེན་ཕྲེང༌།། རང་དབང་བདེན་པ་མཚོན་པའི་རབ་བྱེད་འདི།། རང་དབང་སླར་གསོའི་དཔལ་དུ་སྨོན་པའི་ཕྱིར།། དེང་གི་རང་དབང་སླར་གསོའི་ཆ་རྐྱེན་ཡིན།།
དམངས་གཙོའི་ལང་ཚོ་གསར་པའི་གཟི་མདངས་འབར།། ཤེས་ཡོན་རིག་པའི་གཞུང་གི་གླུ་ལེན་བཞིན།། ལུགས་གཉིས་ཟུང་འབྲེལ་རྐང་པའི་འདེགས་འཇོག་གི། བདེན་པའི་ལམ་ནས་ཞི་བའི་ཕ་མཁར་འགྲོ།
གཞིས་བྱེས་སྤུན་ཟླ་རང་རིགས་འོ་མའི་རྡུལ།། གངས་ལྗོངས་དབྱིག་འཛིན་ཕང་བར་འཁྱིལ་བའི་མཚོ།། གཅིག་ཏུ་རབ་དཀར་ལུགས་ཟུང་རླབས་ཕྲེང་གི། རྫོགས་ལྡན་གསར་པའི་དུས་སྟོན་མྱུར་བཞད་ཤོག།
དེ་སྐད་དུ་ཡང་གངས་ཅན་མདོ་ཁམས་པ།། ༡༡	འཇིགས་མེད་ཚིག་སྦྱོར་སྨྲ་བའི་ངག་གི་དབང༌།། དབྱངས་ཀྱི་རྒྱལ་མོ་དགྱེས་པར་སྐྱེད་པའི་བུ།། ཐུབ་པའི་བརྟུལ་ཞུགས་འཛིན་པ་ཞིག་གིས་སྤེལ།། ༩༣ཋ༦ཋ༢༠ ཉིན་འབྲས་སྤུངས་ནས།
༡༢
རྨི་ལམ་ནང་གི་སྐྱོ་སྣང༌།།
སྟོན་མཇུག་བརྩེ་མེད་ཚ་བའི་རླུང་གིས་ལྗོན་ཤིང་དག་ནི་གཡོ་ཞིང་འདར།། ལྗང་མདོག་ཉམས་པའི་ཨམྲའི་འདབ་ལོ་སྐོར་ཞིང་སྐོར་ཞིང་མཁའ་ལ་ཁྱེར།། ཡིད་འོངས་མཛེས་སྡུག་མེ་ཏོག་སྐྲ་ལོ་རྐང་པའི་རྡུལ་གྱི་ཁྲོད་དུ་བསྙེས།། ངལ་ཞིང་དུབ་པའི་ཁྲུང་ཁྲུང་རྣམས་ནི་ཁྱུ་དང་ཁྱུར་བྱས་ལྷོ་ལ་འཕུར།།
ཀུན་གསལ་གོས་སྔོན་ཉི་མས་གདུང་སྟེ་མྱ་ངམ་ཐང་གི་མདངས་ལྟར་སྐྱ།། ལང་ལོང་གཡོ་བའི་ཆུ་འཛིན་ཕྲེང་བ་དལ་བུར་དལ་བུར་ཕྱོགས་སུ་བསྐྱོད།། གནག་རྫིའི་བུ་རྣམས་ཨ་མྲའི་ལྗོན་འོག་འདུ་ཤེས་འགགས་ཏེ་རྔུན་པ་བྱེད།། མ་ཧེ་དག་ཀྱང་འདམ་རྫབ་གསེབ་ཏུ་ཆུ་ཤིང་སྨྱུགས་མའི་གྲིབ་གཟུགས་བསྟེན།།
སྣུམ་ནག་བྱུགས་པའི་ལམ་ཟུར་ཞིག་ཏུ་ལྗོན་པའི་བསིལ་འོག་གཉིད་ལ་ཡུར།། །ཐུན་གསུམ་གཉིད་ཀྱི་རྨི་ལམ་ཞིང་ནས་སྐྱོ་བའི་ལྟད་མོ་འདི་ལྟར་སྣང༌།། ཁོ་བོ་འགྱོད་དང་སྐྱོ་གདུང་བྱེད་བཞིན་ཧི་མ་ལ་ཡའི་རི་རྒྱུད་ནས།། ༡༣ འཁྱག་འཁྱོག་གོམ་འགྲོས་སྤོ་ཤུགས་དྲག་པས་བསིལ་ལྡན་ཞིང་དུ་ཁ་ལོ་བསྒྱུར།།
ལྷུང་ལྷུང་འབབ་པའི་གངས་ཆུ་སིལ་མ་འཐུང་ཞིང་འཐུང་ཞིང་མདུན་དུ་བསྐྱོད།། བགྲང་བྱ་སོ་ལྔའི་ཡོལ་བའི་འོག་ནས་གཞིས་ལུས་སྤུན་ཟླ་མི་དམངས་རྣམས།། གངརྣ་ཆུས་གསོས་པའི་སྙིང་སྟོཁརྣ་བཙན་པོའི་གངརྣ་སེང་དཀར་མོའི་རིཊ་བསྙེཊ་ཏེ།། གཞན་དག་ཡོལ་ནག་མུན་པའི་གསེབ་ནས་རེ་བའི་འོ་འདོད་ལྷོ་ལ་འབོད།།
ཀྲོང་ངེ་འགྱིངས་པའི་གྲུ་འཛིན་གཉིས་པ་པོ་ཏཱ་ལ་ཡི་ཕོ་བྲང་གིས།། སྟོང་ཕྲག་དྲ་མའི་སྨིན་མ་བསྐྱོད་དེ་རེ་བའི་མིག་ཞགས་ལྷོ་ལ་འཕེན།། གཙུག་ལག་ཁང་གི་རྒྱ་ཕིབས་རྩེ་ནས་དངུལ་གྱི་དྲིལ་ཆུང་གཡེར་ཁ་རྣམས།། རླུང་གིས་བསྐུལ་བའི་ཅོང་བརྡའི་དབྱངས་ཀྱིས་རེ་སྒུག་བྱེད་པའི་སྐྱོ་གླུ་ལེན།།
རྒྱལ་གཅེས་དཔའ་བོ་སྤུན་ཟླ་གྲངས་མེད་རང་དབང་དོན་དུ་སྲོག་བཏང་བའི།། དམར་ནག་ཁྲག་དྲོན་གཞུན་པའི་རྒྱུན་གྱིས་བར་སྐོར་བྱུ་རུའི་མདོག་ཏུ་བསྒྱུར།། མེ་མདའི་དྲག་ཆར་འབེཁརྣ་པའི་གསེབ་ནས་ཞི་བའི་དར་ཆ་མཁའ་ལ་བསྒྲེངས།། སྲ་མཁྲེཊ་ལྕགས་ཀྱི་བཙོན་ཁང་ནང་ནས་བཙོན་པ་རྣམས་ཀྱིས་འོ་འདོད་འབོད།།
ཤེས་ཡོན་ཅན་དང་གནད་ཡོད་ཕལ་ཆེར་ཁྱིམ་བྱ་བཞིན་དུ་ལྐོག་ནས་བཀུམས།། གྲང་བྱ་བརྒྱད་ཅུའི་བགྲས་སོང་རྣམས་ཀྱིས་མཁ ་  ་སྟེང་ནས་སྡ ག་སྐད་འབྱིན།། ཕ་ སད་མ་བཟུང་བྱིས་པའ་ཁྱ ་ཚོགས་ངུ་འབོ་དྲག་པོས་ས་གཞིརེ་ངས།།ལ་ལ་རྙི་ཐག་ཆདཔི་བྱ་བཞིན་འགྱོད་གདུ་དྲག་པོས་ལྷོ་ ོགས་བྲོས།། ༡༤ བརྩ ་མེད་ཁྲག་གི་དཔང་རྟགས རྣ་པའི་ལྗང་མོག་ག ས་ཅན་དམག་ག་དཔུང༌།། གྲོང་ཁྱེརཀྱལཁ་གྲའི་ཕྱོཊ་དང་ཕྱ གས་མམས་ལུག་ཁྱུའཋ་མཐའ་ན་བཤན་པ་བཞི། གསོད་བཟུང་རྡུང བ ེག་ལས་ལ་ཞུཊ་ཚེ་དགའ་བའི་འཛུམ་ར ས ག ོང་ལ་ཤར།། ཆ ་ ་ག་མོས་མྱོས་པི་དཔོན་རྣམས་ཁང་པིསྦུག་ཏུ་ར་རོར་གྱུར།།
རྙིང་ཞིང གུད་འི་པུ་ཤུའི༦འོག་ཏུ་ཁང་བྱིའུ་རྣས༡ས་སྐྱོ་གདུང་བྱད།། འདབ་ལོ་བྲལ་བི་སྡོང་སྐམ་རྩེ་ནས་སྐྱ ཀ དག་གིས་སྨེ་ ྔ ་འདོན།། སྐྱེད་སྐྱལ་གུདགདེ་བུང་བ་རྣསརྒྱི་འདབ་གཤོག་ཟད་ནས་རྣམ་ཤེས་ཡལ།། ༤ོན་པ་བསྐོར་བའི༩ས༦ང་གཤོང་དཀྱིལ་ན་རི་ ས་ཕལ་ཆེར་ཆོ་ ེར་འདོན།།
ནག་ཀ ུང་ཟད་ནས་རི་ ས ནི་གཏད་སོེ་ད པར་མཁའ་ལ་ལྡིངསྒྲ།ྒ སྟག་གཟིག་དོམ་དང་ ེའུའི་ཁྱུ་ཚོག་སྡོད་ཁྱིམ་བྲལ་བསམྱངན་བྱེད།། སྐྱི་བསེར་གྲང་ལྷགས་རླུང་ ིས་བས་པས་རྩྭ་སྐྱ་ ཇག་ ས་ཀྱུར་གླུ་ལེ། དམ་རྩྭ་གསེབ་ས་ངང་པ་རྣམས་ཀྱིས་ཇིཊ་དངས་དང་བཅས་རྒྱང་ྟ་བྱེད།།
ཀྱེ་ ་མེས་པོས་ཤུལ་དུ༡བཞག་པའི་ང་ཡི་ཕ་ཡལ༠སིལ་ལྡན་ལྗོངས།། སེམས་ལྡན་སྲོག་ ཊ་རྣམས་དང་སེམས་མ ད རང་བྱུང་འབྱུང་བའི་ཁ ་རྣམས་ཀྱིས།། ད ད་འབོད་པའིཆོེ་་སྒྲ་ཡིས་ས་གཞི་ྗག་ཀྱང་འདར་བྱེད་པ།། ར་བྱུང་འབྱུང་་འཁྲུགས་པ་ཡིན་ནམ་ཞཋིས་གཙེས་པའིཚོར་བ་ལཊ།།
དེ་ྟར་བསམ་བཞིན་ཁོ་བ འི་ ༼ིང་ནས་བཟོད ཐབ ེད པའི་རྦ་རླབསཤིག། ༡༥ ཤག་ཤགེ་་དུ་ཕྱུར་བའི་ཚུལ་ན་རླུང་གིས་བས ུལ་བི་རྒྱ་མཚོ་བཞ༨ན།། བདག་ནི་བ་ལང་ག༦ནལྟར་འཁྱོག་པའ་གོམ་སྟཁརྣ་མགྲོན་ང་ཞིག་ཏུ་བསྒྱུར།། ེ ན་བཞུགས་པའི་ཤེས་ལྡན་ཞིག་གིས་བ ག་ལ་གསང་ཚིག་འདི་གསྨྲས།།
བུ་ཁྱོད་སྐྱོ་ནས་སྤོབས་པ་མ ཤོརུ་མ་མེད་སྙི༢་༨ྟོབས་སེམས་ལ་འཆང༌།། ཞི་བའི་དེད་པོན་ཅི གསུང་བཀའསྒྲཁརྣ་གཞིས་བྱེས་ཆོལ་ མ་ཆིག་སྒྲིལ་མ ོད།། མེས་པོའི་ར ག་གཞུང་ལེཊ་པར་ཤེ་རྐྱདེང་ངབས་ཤེས་བྱའི་ ནས་ལ་སློཁརྣ།།དམངརྣ་གཙོའི་རུ་ཋཚོ་མཁའ་ལ་འཕྱར་ཏེ་འཚེ་མེད་ཞི་བའི་ཐ་རྩོད་བྱོས།།
དུལ་དངོས་འབྱོར་བའི བསུ་བྲིད་རྫས་ངན་ ྕགས་ཀྱུའི་ཁ་ཡི་ཉ ཟ ་ཡིན།། ཆོསྒྱཅ་ཆོལ་ཁངི་ཕན་ ུ ་འཐེན་ཁྱེར་ཕུག་བསམ་གཅོད་པའི་སྟ་རེ་ཡིན།། སྤྱི་དོནོ་ར་ཏེ་སྒེར་སེམས་ ཆ ་ལ་རྒྱ་སྲེག་པའ ་མེ་ ེ་ཡིན།། ད ་ལྟར་བུ་ཁྱོད་བླང་ང ོར་བྱའི་གནས་ལཊ ེཊ་པར་མཁྱེན་མོདསྒྱདང༌།།
ལྗང་མད ག ཤོར་བའི་ཤིང་ལོ་དག་དང་བཀྲག་མདོག་མས་པ༩ི་མེ་ཏོག་རྣརྣ། སྟོན་རླུང་རྩུབ་མ ི་མཚོན་གྱིས་ ཏབ་སེ་རྐང་པའི་རྡ ལ་དང་བསྲེས་ན་ཡང༌།། དྲོད་བག་ལྡན་པའི་དཔྱིད ཀྱི་དཔལ་ཡོནམི་རིང་ཅིས་ཀྱང་ཤརབ ངེས།། དེ་ལྟརམིན་ན་དགུན་ཤིང་ ྡོང་པོས་རེ་བའི་ང་ྒུག་སུ་ལ་བྱེད།།
ནམ་མཁའི་མེ་ཏོག སྐྱ ས་བུར་གྱུར་ཏེ་ ོ གཤམ་བུ་ལ་ཞོན་ཡང་སྲ །། རི་བོང་རི་་མེ་མདའི་ཁ་ས་ ུ་ནང་སྐར་མ་འཕེན་ཡང་སྲིད།། ༡༦ རྦ་རླབས་འཁྲུག་པའི་རྒྱ་མཚོ་ཀློང་ནས་དུས་མཐའི་མེ་ལྕེ་འབར་ཡང་སྲིད།། གངརྣ་ཅན་རང་དབང་བདེན་པའི་ལོ་རྒྱུས་བསྐལ་པའི་མཐར་ཡང་ནུབ་མི་སྲིད།།
ཁུ་བྱུག་སྔོན་མོས་དགའ་བའི་གླུ་དབྱངས་ལྷོ་ཡི་ཕྱོགས་ནས་ལེན་པར་ངེས།། ཁ་བ་རི་བའི་ལ་རྒྱའི་སྤྲིན་སྔོན་ལྷོ་ཡི་ཕྱོགས་ནས་ལྡིང་བར་ངེས།། པ་ཏྲའི་དབྱིབས་ཀྱིས་ཁྲུང་ཁྲུང་ཁྱུ་རྣམས་ལྷོ་ཡི་ཕྱོགས་ནས་འཕུར་བར་ངེས།། མུན་པའི་དགྲ་བོ་ཞི་བདེ་འོད་སྣང་ལྷོ་ཡི་ཕྱོགས་ནས་ཤར་བར་ངེས།།
ཞེས་གསུངས་ངེས་བཞིའི་ཚིག་གི་གསང་བ་རྣ་བའི་སྤྲིན་གསེབ་ལྡིར་བ་ན།། ཡ་ཆུང་ངོས་ལ་འཇཊ་ཐབས་བྲལ་བའི་རེ་སྒུག་གདུང་འབོད་དབྱངརྣ་སུ་གྱེས།། དེ་དང་ཆབས་གཅིག་སྣུམ་ནག་ལམ་ནས་མོ་ཊ་རྒྱུག་པའི་འུར་སྒྲ་ཡིས།། སྐྱོ་གདུང་འཁྲུཊ་པའི་རྨི་ལམ་གྲོང་ནས་འཇིཊ་དངངརྣ་དང་བཅས་དཀྲོཊ་ཏེ་སད།།
མགོ་བོ་བགྱེས་ཏེ་ཕན་ཚུན་བལྟས་པས་ལམ་འགྲུལ་ཕལ་ཆེར་རང་ཁྱིམ་ལོག། དམར་མདངརྣ་གསལ་བའི་ཉི་མའི་ཐུན་མཚམས་ནུབ་རིའི་རྩེ་ནས་དལ་བུར་བསྐྱོད།། འདམ་སྐྱེས་རྣམས་ནི་འདབ་མ་བསྡུས་ཏེ་རྨི་ལམ་ཞིང་དུ་ཞུགས་པར་རྩོམ།། རྒྱ་སྐྱེད་ཤིང་དང་ཨ་མྲའི་གྲིབ་གཟུགས་ཇེ་རིང་ཇེ་རིང་གྱུར་ནས་ཡལ།།
གནག་རྫིའི་བུ་རྣམས་མ་ཧེ་ཁྱུ་དང་བ་གླང་དང་བཅས་ཁྱིམ་དུ་དེད།། ཀོ་ཀི་ལ་དང་བྱེ་འུའི་ཁྱུ་རྣམས་གྲེ་འགྱུར་དང་བཅས་འཚང་ལ་འཕུར།། ཕྱོཊ་མཐར་གནས་པའི་གྲོང་ཁྱིམ་དག་གིས་དུ་སྤྲིན་ཀ་བ་མཁའ་ལ་འཛུག། ༡༧ གྲོད་ལྷུག་ངང་བའི་འགྲོས་དང་བསྟུན་ནས་བདག་ཀྱང་སྐྱོ་བཞིན་རང་ཁྱིམ་ལོག།
གལ་ཏེ་ཁོ་བོ་འཕུར་རྩལ་ཤེས་པའི་འདབ་ཆགས་བྱེའུ་ཞིག་ཡིན་གྱུར་ན།། རླུང་བཞོན་ནམ་མཁའི་དབྱིངརྣ་སུ་ལྡིང་ནས་རང་རིཊ་གཞིས་བྱེས་སྤུན་ཟླའི་བར།། གསང་འཕྲིན་སྐྱེལ་བའི་ཕོ་ཉ་བྱས་ཏེ་དགྱེས་འཛོམས་རང་དབང་བསྐྲུན་པའི་སླད།། བདོས་བཅས་ལུས་འདི་སྐྱ་ཁྲས་ཟོས་ཀྱང་འགྱོད་པའི་ཕོངརྣ་སེམས་བདག་ལ་མེད།།
རྱརྱ
༡༨
གབ་ཚིག་བཀྲ་ཤིས་དགུ་བརྩེགས།
དཔྱིད་ཟླ་གསུམ་ལ་བཀྲེས་སྡུག་མི་དགོས།། མར་དོ་གཉིས་ཀྱི་ཨོ་ལོ་བཀྲ་ཤིས།། དགུན་ཟླ་གསུམ་ལ་འཁྱགས་སྡུག་མི་དགོས།། རྩིད་པ་ནག་པོ་མགུལ་བཟི་བཀྲ་ཤིས།། དབྱར་ཟླ་གསུམ་ལ་ཆར་གདུགས་མི་དགོས།། བྲག་ཕུག་ནང་ལ་གླུ་ལེན་བཀྲ་ཤིས།། སྟོན་ཟླ་གསུམ་ལ་དཀའ་སྡུག་མི་དགོས།། བྱུ་རུ་དམར་པོའི་རྩེ་ཏོག་བཀྲ་ཤིས།། ཁ་ལ་སླེབས་དུས་སྣ་སྙུག་བཀྲ་ཤིས།། རྐང་པ་མེད་པར་གོམ་ལོང་བཀྲ་ཤིས།། ཁ་མིག་མེད་པར་ཁུངས་འཛུལ་བཀྲ་ཤིས།། ཁོག་ལ་སླེབས་དུས་སྣབས་ལུད་བཀྲ་ཤིས།། མེད་ཐབས་མེད་པའི་ནོར་བུ་བཀྲ་ཤིས།། བཀྲ་ཤིས་དགུ་བརྩེགས་སྲིད་པའི་ནོར་འདིས།། བཀྲ་ཤིས་ཡངས་པའི་འཇིག་རྟེན་ཁྱོན་འདིར།། བཀྲིས་སྐྱེ་འགྲོ་རྒྱ་མཚོས་བཀང་ཡོད།།
༡༩
ཀ་བཤད་སྙན་རྩོམ་ལྷག་བསམ་བསྐུལ་བ།།
ཆོས་སྐུ་སྒྲིབ་བྲལ་རྣམ་དག་དབྱིངརྣ་ལས་མཚན་དཔེའི་སྤྲིན་རིས་རྣམ་པར་བཀྲ།། འགྲོ་ཁམས་མོས་པ་རྒྱ་མཚོའི་རྗེས་བཟུང་འཇམ་དཔལ་ཡབ་ཡུམ་ལ་བཏུད་ནས།། འདི་ན་ཆོས་པའི་སྤྱི་ཚོགས་སྒྲིག་ཞུགས་ཆོས་ཀྱི་ལམ་ལས་འདའ་བ་འགའ།། ཆོས་ལམ་འཛུད་པའི་ལྷག་བསམ་ངལ་བ་སྙིང་དུ་བཅངས་ཏེ་འདི་སྐད་གདམས།།
ཀ་བ་བུམ་པ་འཁོར་བ་ཡིན་མིན་ཚིག་སྤྱིར་སྒྲོ་འདོགས་གཅོད་དྲགས་ན།། ཁ་རྐྱང་སྐམ་པོས་དལ་འབྱོར་རྟེན་བཟང་དོན་མེད་ཆུད་ཟོས་གཏང་ཡོང་ངོ།།། ག་ས་ག་ལ་རང་ཚུགས་མི་ཐུབ་ཁྱི་རྒན་བཞིན་དུ་རྒྱུག་དྲགས་ན།། ང་མེད་ཁྱེད་མེད་འདི་ཕྱི་གཉིས་ཕངས་སྤྲང་པོ་ལག་སྟོང་ཆགས་ཡོང་ངོ།།།
ཅ་རེ་ཅོ་རེ་ཐལ་རྟགས་ལྟར་སྣང་གང་བྱུང་མང་བྱུང་བསྟེན་དྲགས་ན།། ཆ་རྒྱུས་མེད་པའི་ལོང་བ་མགོ་འཐོམ་རྟག་ཆད་གཡང་སར་ལྷུང་ཡོང་ངོ།།། ཇ་ཧང་མདངས་ཀྱིས་མཛེས་པའི་ཁྲོད་དུ་ཁ་ལག་སྟོང་པ་ལྡིང་དྲགས་ན།། ཉ་ཉོག་བསྲེས་པའི་མི་གཙང་རྣག་ཁྲག་བདུད་རྩིའི་ཆོས་དང་འདྲེས་ཡོང་ངོ།།།
ཏ་ཐཱ་ག་ཏའི་ལུང་དོན་ཤེས་ཀྱང་ཚུལ་བཞིན་སྒྲུབ་ལ་གཡེང་དྲགས་ན།། ཐ་གྲུ་ཕྱི་ཡི་རྒྱལ་ཁབ་རྣམས་སུ་སྤྲེའུའི་གར་མཁན་ཆགས་ཡོང་ངོ།།། ད་ལྟར་རང་ལག་ཡོད་པའི་ཆོས་ནོར་ཆོས་དྲེཊ་གཡེང་བས་རེངས་དྲཊ་ན།། ༢༠ ན་རྒ་འཆི་བའི་གཡང་སའི་འགག་ནས་རྐང་པའི་རྟིང་རྩ་ཆད་ཡོང་ངོ།།།
ཙཀྲ་གསུམ་གྱི་མདོ་སྔགས་གཞུང་ལ་རང་དགར་དྲང་ངེས་འབྱེད་དྲགས་ན།། ཚ་གྲང་དམྱལ་བའི་མགྲོན་བརྡ་སླེབ་དུས་རྐུན་མའི་བུ་བཞིན་ཆགས་ཡོང་ངོ།།། མཛའ་བཤེས་ངན་པའི་སླུ་བྲིད་གཏམ་སྙན་རྣ་བའི་རྩེ་ལ་བཏགས་དྲགས་ན།། ཝ་ལམ་ཅན་གྱི་གྲོང་དུ་སླེབས་དུས་སྤྱང་ཀིའི་རྣ་འཛོམ་ཆད་ཡོང་ངོ།།།
ཞྭ་མོའི་མདོག་གིས་ཕན་ཚུན་འབྱེད་པའི་གྲུབ་མཐའ་ཕྱོཊ་འཛིན་ཆེན་དྲཊ་ན།། ཟ་བྱེད་གླང་སྨྱོན་ཕན་ཚུན་འཐབ་པས་གཉིས་ཀ་འཕུང་པ་བྱེད་ཡོང་ངོ།།། འ་རེ་འུ་རེ་དཀོར་ནག་ཉ་ཟོན་ཆུ་སྐྱར་བཞིན་དུ་ལྡིང་དྲགས་ན།། ཡ་བཤའ་རྫུན་སྒྲིག་ཕྱི་མའི་བུད་ལེན་རུས་སྦལ་རྒན་པས་སྙོབ་ཡོང་ངོ།།།
ར་མ་ལུག་གི་ཆ་སྤྱོད་གང་མོས་འདུལ་བའི་གཞུང་ལས་བརྒལ་དྲགས་ན།། ལ་རྒྱ་མི་ཤེས་མི་ཚེ་ཕུང་ཞིང་ཆོས་པའི་གྲལ་ནས་བུད་ཡོང་ངོ།།། ཤ་ཟ་མཁའ་འགྲོ་སྒྲུབ་ལ་བྲེལ་ཏེ་སྐྱབས་འགྲོ་ཙམ་ཡང་མི་སེམས་ན།། ས་དུང་ནང་དུ་རང་སྡུག་མྱོང་བའི་བྱི་བ་རྒྱ་བོ་ཆགས་ཡོང་ངོ།།། ༢༡ ཧ་རེ་ཧོ་རེ་ཅི་སྐྱིད་གང་སྐྱིད་ཡིན་མདོག་ཁ་ཕོ་བྱེད་དྲགས་ན།། ཧ་གོ་མེད་པར་བྱི་བའི་དཀྱིལ་གྱི་བྱི་ལ་མཁན་པོ་ཆགས་ཡོང་ངོ།།། ཧ་ཅང་སྙེམས་པའི་ང་རྒྱལ་དྲག་པོས་ཁོག་པའི་ལྟོ་བ་སྦོས་དྲགས་ན།། ཧ་ཧའི་འཕྱ་དགོད་ལྡིར་སྒྲས་ཁེངས་པའི་ནང་རྟགས་རྟུག་དྲི་ཁ་ཡོང་ངོ།།།
ཨ་ཕོ་ང་ཞེས་རང་གིས་རང་ལ་བརྩི་མཐོང་བྱེད་པ་ཆེ་དྲགས་ན།། ཨ་དོན་ཆོས་ནོར་རྒྱབ་ལ་བཀྱག་དུས་ཐོད་པ་ས་ལ་ཐུག་ཡོང་ངོ།།། ཨ་མའི་ཨོ་ལོ་བུ་སྡུག་རྣམ་པ་གདམས་པའི་གཏམ་འདི་གཟན་དྲགས་ནས།། ཨ་ཕའི་རོ་ཞེས་སྨད་པར་ངེས་ཀྱང་དྲང་པོའི་ཞུ་བ་བརྗོད་པ་ལགས།།
དེ་སྐད་ཆོས་ཀྱི་དགག་ཕྱོགས་སློབ་སྟོན་ཕུལ་བྱུང་སྙན་པའི་ཚིག་སྦྱོར་འདིའང༌།། ལྷོ་ཕྱོཊ་ཆོས་ཀྱི་ཡངརྣ་པོའི་དགའ་ཚལ་དཔལ་ལྡན་འབྲས་དཀར་སྤུངརྣ་པ་ནས།། གཙུག་ལག་སྨྲ་བའི་ཟུང་ལྡན་འདབ་མ་ཤེས་བྱའི་མཁའ་ལ་ལྡིང་བའི་བུ།། འཇིགས་མེད་མིང་པའི་སྤྲོ་བའི་མགྲིན་ནས་དལ་བུའི་དབྱངས་སུ་གྱེས་ཏེ་སོང༌།།
ཀ་བཤད་ཆོས་པའི་རྣམ་འབྱེད།
རྣམ་དག་ཆོས་དབྱིངས་གདོད་མའི་ཕ་མཁར་ནས།། རྣམ་གསུམ་མཁྱེན་པའི་བཞོན་རླུང་ཤར་བའི་ལྷ།། རྣམ་དག་མཚན་དཔེས་རབ་མཛེས་འཇམ་དཔལ་དབྱངས།། རྣམ་ཀུན་སྤྱི་བོའི་གཙུག་གི་རྒྱན་དུ་མཆོད།།
ཀ་དག་གནས་ལུགས་སྒྲོ་འདོགས་མ་ཆད་པར།། ཁ་རྐྱང་སྐམ་པོས་མི་ཚེ་མཐར་སྐྱེལ་ཏེ།། ག་ལེར་བཏགས་པའི་མིང་ཙམ་ཐོབ་པ་ཡི།། ང་རྒྱལ་མངོན་རློམ་ཅན་དེ་ཆོས་པ་མིན།། ཅ་དངོས་མཁོ་སྒྲུབ་བྱི་བའི་འདུ་ལོང་གིས།། ཆ་སྤྱོད་ཆོས་བརྒྱད་འབྱོར་པའི་བང་མཛོད་ནས།། ཇ་ཐུག་སྐུ་འགྱེད་སྙན་པའི་མིང་གྲགས་ཕྱིར།།
ཉ་གའི་འདེགས་འཇོག་རྩེན་དེའང་ཆོས་པ་མིན།།
ཏ་ལའི་ཤིང་ལོ་རླུང་གིས་དེད་པ་ལྟར།། ཐ་གྲུ་གྲོང་སྡེ་རྣམས་སུ་ཁྱི་བཞིན་དུ།། ད་ལྟའི་ལྟོ་གོས་དོན་དུ་གྲོང་ཆོག་ལ།། ནར་མར་རྒྱུག་པ་དེ་ཡང་ཆོས་པ་མིན།།
པ་ལོ་རལ་བའི་ཐོར་ཅོག་མགོ་ལ་བཅིངས།། ཕ་རིའི་ཁྱིམ་བཞག་ཚུར་རིའི་རྫ་སྲུབ་ཏུ།། བ་རྫིའི་སྒྲུང་མཁན་བྱ་བྲལ་བྱི་བའི་བུ།། མ་རབས་སྒོམ་ཆེན་དེ་ཡང་ཆོས་པ་མིན།།
ཙཀྲ་གསུམ་གྱི་མདོ་སྔགས་དགོངས་འགྲེལ་ལ།། ཚ་གྲང་ཁྱད་གསོད་ཐོས་བསམ་མི་བྱེད་པར།། ཛ་ཡའི་སྲས་སུ་རློམ་པའི་ཆེར་རློམ་པ།། ཝ་སྐྱེས་སེང་ལྤགས་ཅན་དེའང་ཆོས་པ་མིན།། ཞྭ་དབྱིབས་རང་ལུགས་གྱོན་པ་ཤེས་ཙམ་གྱིས།། ཟ་གོས་དོན་དུ་གང་བྱུང་མང་བྱུང་གིས།། འ་རེ་འུ་རེར་བཀའ་ལུང་དབང་འཁྲིད་སོགས།། ཡ་མེད་རང་དགར་བྱེད་དེའང་ཆོས་པ་མིན།།
ར་བ་གངས་ཅན་པ་ཡི་མདོ་སྔགས་ཆོས།། ལ་ལུང་གཞན་དུ་མི་ཚེ་སྐྱེལ་བའི་ཆེད།། ཤ་ཟིན་སྤུ་ཟིན་ཁུངས་མེད་ལུང་མེད་ཀྱིས།། ས་བསྲེ་སྡོ་བསྲེ་བྱེད་དེའང་ཆོས་པ་མིན།།
ཧ་ལོ་དུག་འབྲས་མཚར་པའི་མེ་ཏོག་བཞིན།། ཧ་ཅང་སེམས་རྒྱུད་རྩུབ་པའི་མཁས་རློམ་ཅན།། ཧ་རེ་ཧོ་རེར་ཐོས་རྩོད་ལྷུར་བླངས་པའི།། ཧ་ལས་མཁས་གྲགས་ཅན་དེའང་ཆོས་པ་མིན།།
ཨ་དོན་སྐྱེ་མེད་སྨྲ་བའི་རིགས་པའི་འཕྲུལ།། ཨཱ’་དེ་བའི་དཔལ་ལ་འགྲན་བཟོད་ཅིང༌།། ཨཅ’་ཡི་སྙན་པའི་མིང་ལྡན་ཡང༌།། ཨ་རེ་ཉམས་ལེན་མེད་ན་ཆོས་པ་མིན།།
ཨ་མཆོད་ཆོས་ཀློག་ནེ་ཙོའི་མ་ཎི་ཡིས།། ཨ་འཐས་མི་ཚེ་ཕུད་ཐབས་མི་བྱེད་པར།། ཨ་དོན་མཁས་པའི་བཤེས་ལ་བསམ་སྦྱོར་གྱིས།། ཨ་མ་བཞིན་དུ་སྟེན་དེ་ཆོས་པ་ཡིན།།
ས་འོག་ས་སྟེང་ས་བླར་གནས་པ་ཡི།། ཤ་ཚ་སྙིང་རྗེའི་སྤྱོད་ཡུལ་ལུས་ཅན་ཀུན།། ལ་འུར་འཁོར་བའི་མཚོ་ལས་སྒྲོལ་བའི་ཕྱིར།། རྭ་འཁྱོག་སེམས་རྒྱུད་སྲོང་ན་ཆོས་པ་ཡིན།།
ཡ་རབས་ཕྱི་སྤྱོད་ཉེ་བར་འཁོར་བཞིན་དུལ།། འ་འུར་སྐྱེས་སྦྱངས་ཤཱ་རིའི་བུ་ལྟར་འབར།། ཟ་འོག་ཞྭ་བཀྲ་ལྷམ་མཛེས་མི་དགོས་པར།། ཞྭ་གོས་ཆོག་ཤེས་སྤྱོད་ན་ཆོས་པ་ཡིན།།
ཝ་ལེར་ངེས་དོན་དཀའ་གནད་ལེགས་རྟོགས་ནས།། ཛ་ཡའི་ལུགས་བཟང་བཤད་པས་སྤེལ་བ་དང༌།། ཚ་གྲང་ཁྱད་བསད་སྒྲུབ་པའི་རྒྱལ་མཚན་དཔལ།། ཙ་ཀུ་ར་ལྟར་འཛིན་ན་ཆོས་པ་ཡིན།།
མ་གྱུར་འགྲོ་བའི་སྡུག་བསྔལ་གསུམ་གྱི་ནད།། བ་རུ་ར་སོགས་ལྷག་བསམ་བཟང་དྲུག་གི། ཕ་རོལ་ཕྱིན་པའི་སྨན་གྱི་སྦྱོར་བ་ལ།། པ་སངས་མདངས་ཀྱིས་མཛེས་ན་ཆོས་པ་ཡིན།།
ན་འཆིའི་གདུང་བ་རྩད་ནས་འཇོམས་པའི་ཕྱིར།། ད་ལྟའི་མི་ཚེའི་ཆེད་དུ་མི་བྲེལ་བར།། མཐའ་བྲལ་ལྟ་སྤྱོད་སྒོམ་པའི་ལམ་བཟང་འབུམ།། ཏ་ལེར་ཡིད་ལ་ཤར་ན་ཆོས་པ་ཡིན།།
ཉ་ཉོག་བསྲེས་པའི་ཆོས་བརྒྱད་མ་འདྲེས་པར།། ཇ་ཧང་མདངས་མཛེས་མིང་དོན་གཉིས་མཚུངས་ཀྱིས།། ཆ་ལུགས་ཚངས་སྤྱོད་བྱ་བྲལ་སྤྱོད་པ་ཡིས།། ཅ་གེ་བློས་གཏོང་ནུས་ན་ཆོས་པ་ཡིན།།
ང་འཛིན་མེད་པའི་ཆོས་ཕུག་སྤྲང་ལ་བརྟེན།། ག་སར་མི་རྒྱུག་སྤྲང་ཕུག་ཤི་ལ་བརྟེན།། ཁ་ཞེ་མེད་པའི་ཤི་ཕུག་བྲག་ལ་བརྟེན།། ཀ་ཁོལ་སྙིང་ལ་བཅང་ན་ཆོས་པ་ཡིན།།
ཆོས་དང་ཆོས་མིན་འབྱེད་པའི་བློ་མིག་ཅན།། ཆོས་ལ་རྩེ་གཅིག་སྒྲིམ་པའི་དཀའ་སྤྱོད་མཁན།། ཆོས་ལམ་འཛུད་ནས་ཚུལ་བཞིན་སྒྲུབ་པ་ཡི།། ཆོས་པ་དེ་དག་སུ་ཡིས་སྨད་པར་བྱེད།།
ཆོས་བཞིན་ཆོས་ཀྱི་ཚུལ་ལུགས་འབྱེད་པའི་འཕྲུལ།། ཆོས་ཀྱི་རྗེས་འབྲངས་རིགས་པ་སྨྲ་བའི་དཔལ།། ཆོས་ཀྱི་རྒྱལ་མཚན་འཛིན་པ་དེ་དག་ནི།། ཆོས་ལྡན་རྒྱལ་ཁམས་མཛེས་པའི་རྒྱན་གཅིག་ཡིན།།
ཆོས་པའི་སྤྱི་ཚོགས་སྒྲིག་གི་སེང་གེའི་པགས།། ཆོས་མིན་ལོག་པར་སྒྲུབ་པའི་ཝ་སྐྱེས་ཀྱིས།། ཆོས་བརྒྱད་རྫི་ཡིས་མྱོས་ཏེ་གྱོན་པས་ན།། ཆོས་དད་ཅན་རྣམས་མ་བརྟགས་སུན་སྣང་སྐྱེས།།
ཆོས་རྗེས་འབྲངས་པའི་རྣམ་དཔྱོད་མི་ལྡན་ཞིང༌།། ཆོས་ཀྱི་གནས་ལུགས་ཚུལ་བཞིན་མི་ཤེས་པར།། ཆོས་པའི་སྒྲིག་ཞུགས་དཀོར་ནག་དུག་ཟོན་པས།། ཆོས་ཀྱི་སྲོལ་བཟང་སྲོག་གི་རྩ་བར་གཟན།།
ཆོས་ཚུལ་ལེགས་ཉེས་ཇི་བཞིན་མི་འབྱེད་པར།། ཆོས་གཟུགས་སྤྱོད་ངན་འགའ་ཡི་རྒྱུ་མཚན་གྱིས།། ཆོས་མེད་ཅོལ་ཆུང་འགའ་ཞིག་གྱ་ཚོམ་དུ།། ཆོས་ལ་སྐུར་བའི་བབ་ཅོལ་སྨྲ་བྱེད་མོད།།
ཆོས་ལྡན་རྒྱལ་ཁབ་ཁ་བ་རི་བའི་ཞིང༌།། ཆོས་བཞིན་སྐྱོང་བའི་སྔོན་གྱི་དམ་པ་རྣམས།། ཆོས་སྲིད་ལུགས་གཉིས་དར་ཆེན་བསྒྲེངས་པ་ཡང༌།། ཆོས་དང་ཆོས་པའི་གཞི་རྩའི་ལག་རྗེས་ཡིན།།
ཆོས་མིན་སྤྱོད་པ་འགའ་ཞིག་ལ་བརྟག་པའི།། ཆོས་པའི་བླང་དོར་དྲང་པོར་ཅུང་ཞུས་པར།། ཆོས་བརྒྱད་མངོན་རློམ་ཅན་རྣམས་ཁྲོ་འགྱུར་མོད།། ཆོས་སེམས་ཅན་རྣམས་ཅིས་ཀྱང་དགའ་བར་རིགས།།
ཆོས་པ་ཡིན་མིན་འབྱེད་པའི་རབ་བྱེད་འདིའང༌།། ཆོས་ལ་ཕན་པའི་ལྷག་བསམ་ལྷུར་བླངས་ཏེ།། ཆོས་ལྡན་རྒྱལ་པོའི་འཁོར་འབངས་འཇིགས་མེད་པས།། ཆོས་སྡེ་ཆེན་པོ་འབྲས་སྤུངས་གླིང་དུ་བྲིས།།
༢༩
གཅིག གསུང་གི་དབང་ཕྱུག་གངས་རིའི་མཚར་སྡུག་ཅན།། ཚངས་སྲས་སྒེག་མོའི་མགྲིན་པ་ལ་འཁྱུད་དེ།། གངས་ཅན་བཅུ་ཕྲག་གཙུག་ལག་རིག་གཞུང་གི། རིན་ཐང་མཚོན་པའི་རྒྱུད་མངས་ཅུང་ཟད་འཁྲོལ།།
སྐོར་གསུམ་སྒང་དྲུག་རུ་བཞིའི་འཛིན་མའི་ཁྱོན།། མཚན་ལྡན་བརྡའ་སྤྲོད་སྐད་དང་ཨཀྵ་རའི།། དཀར་གཙང་དར་ཡུག་གཅིག་གིས་ཁྱབ་པ་འདི།། བྷོ་ཊའི་སྐད་ཡིག་རིག་པའི་རིན་ཐང་ཡིན།།
རྣམ་དག་ཐར་པ་སྒྲུབ་པའི་ལམ་བཟང་འབུམ།། ཝ་ལེར་གསལ་བའི་མདོ་སྔགས་ཆོས་ཚུལ་ཀུན།། སྟོན་པ་གཅིག་ལས་ཆད་པའི་གྲུབ་མཐའི་སྲོལ།། བྷོ་ཊའི་ནང་ཆོས་རིག་པའི་རིན་ཐང་ཡིན།།
རྣམ་དཔྱོད་ཆུ་འཛིན་འཁྲིགས་པའི་ལྡིང་ཁང་ནས།། རྩོད་ངག་སྤྲིན་གྱི་སྒྲ་བརྒྱ་དགོད་པ་ལས།། ༣༠	ཕས་རྒོལ་ལོག་རྟོག་བྲག་རི་འཇོམས་པའི་འཕྲུལ།། བྷོ་ཊའི་གཏན་ཚིགས་རིག་པའི་རིན་ཐང་ཡིན།།
རྒྱུད་བཞིའི་བརྡ་སྤྲོད་མན་ངག་ཨ་རུ་རའི།། ཕྲེང་བའི་དོ་ཤལ་ཕྱང་པས་དུག་གསུམ་གྱི།། བཞི་བརྒྱའི་ནད་རིམ་འཇོམས་པའི་ཐབས་ལམ་མཆོག། བྷོ་ཊའི་གསོ་བ་རིག་པའི་རིན་ཐང་ཡིན།།
ཚངས་ཐིགས་དབྱིངས་སུ་བཏབ་པའི་བྲིས་འབུར་སྐུ།། དཀྱིལ་འཁོར་ཚོན་རིས་ལྕགས་རྡོ་མགར་བའི་འཕྲུལ།། བི་ཤྭ་ཀ་མའི་ཁེངས་པ་འཕྲོག་པ་འདི།། བྷོ་ཊའི་བཟོ་རྩལ་རིག་པའི་རིན་ཐང་ཡིན།།
སྡེ་བཞི་འཕྲོས་དང་བཅས་པའི་གཟུགས་བརྙན་འབུམ།། སྙན་ངག་རིས་སུ་ཤར་བའི་མེ་ལོང་ནི།། དབྲ༣སྤྱའི་དགོངས་པའི་དབྱིངས་དང་འདྲེས་པ་འདི།། བྷོ་ཊའི་སྙན་ཚིག་རིག་པའི་རིན་ཐང་ཡིན།།
མཐའ་དག་དངོས་པོའི་བྱེད་ལས་ནུས་ཤུགས་དང༌།། འབྲེལ་བའི་མིང་གི་རྣམ་གྲངས་འབུམ་ཕྲག་བརྒྱ།། ཚིག་གི་ཉམས་འགྱུར་བྲོ་བ་འདོན་པའི་ཚྭ།། ༣༡	བྷོ་ཊའི་མངོན་བརྗོདརིག་པའི་རིན་ཐང་ཡིན།།
གཟའ་སྐར་འཁོར་ཕྱོགས་འཁྱོག་པའི་གནམ་རུ་དབྱིབས།། ངོ་མཚར་གྲངས་དང་ས་རིས་ཀྱིས་བཀང་སྟེ།། འཁོར་འདས་ལྐོག་གྱུར་འབིགས་པའི་ཉག་ཕྲན་རྩལ།། བྷོ་ཊའི་སྐར་རྩིས་རིག་པའི་རིན་ཐང་ཡིན།།
འདས་པའི་ལུགས་གཉིས་བྱུང་རིམ་ཟློས་པ་ཡི།། ཉམས་དགུའི་གར་གྱི་སྟངས་སྟབས་བསྒྱུར་བ་ལས།། དགའ་སྡུག་ཚོར་བའི་ཟིལ་ཆར་འཇོ་བའི་གཏེར།། བྷོ་ཊའི་ཟློ་གར་རིག་པའི་རིན་ཐང་ཡིན། གཉིས། ཡབ་མེས་རྣམས་ཀྱིས་བཞག་པའི་གཅེས་ནོར་མཆོག། མཐའ་འཁོབ་མུན་པ་སེལ་བའི་ཉི་ཟླའི་འོད།། གཅོང་རོང་འདམ་ལས་འདྲེན་པའི་དཔྱང་ཐག་སྟེ།། གངས་ཅན་གཙུག་ལག་རིན་ཐང་སུ་ཡིས་གཞལ།། ༣༢	སྲིད་འབྱོར་ཕུན་ཚོགས་བྱེ་བ་འབྱུང་བའི་སྒོ།། རྣམ་དག་ཐར་པ་སྒྲུབ་པའི་ལམ་གྱི་གྲོགས།། འཁོར་འདས་ལེགས་ཚོགས་ཀུན་གྱི་བྱེད་པོ་མཆོག། གངས་ཅན་གཙུག་ལག་རིན་ཐང་སུ་ཡིས་གཞལ།།
ལེགས་ཉེས་བླང་དོར་འཆར་བའི་མེ་ལོང་དང༌།། དྲན་དབང་བློ་གསལ་དགྱེས་པའི་སྐྱེས་ཀྱི་མཆོག། མཁས་གྲལ་འཛེག་པའི་གསེར་གྱི་ཐེམ་སྐས་ཏེ།། གངས་ཅན་གཙུག་ལག་རིན་ཐང་སུ་ཡིས་གཞལ།།
འབྱོར་དུས་རྐང་པའི་འོག་ཏུ་མི་རྒྱུ་ཞིང༌།། རྒུད་ཚེ་རྒྱང་ནས་མཛུབ་ཀེར་མི་བྱེད་པར།། ནམ་ཡང་བསླུ་མེད་ཕུལ་བྱུང་གྲོགས་ཀྱི་མཆོག། གངས་ཅན་གཙུག་ལག་རིན་ཐང་སུ་ཡིས་གཞལ།། གསུམ། འཇམ་མགོན་ཐོན་མི་དགྱེས་པའི་ཞལ་ཆབ་ཀྱི་བདུད་རྩི།། གངས་ཅན་སྒྲ་རིག་རྒྱ་མཚོའི་ཆུ་རླབས་ཀྱི་རྒྱུན་དེས།། འཛམ་གླིང་ཤར་ནུབ་དབྱིག་འཛིན་འགྲམ་པ་ཀུན་རློན་པས།། སྔོན་མེད་དཔྱིད་དཔལ་གསར་བའི་དགའ་སྟོན་ཞིག་བསྐྲུན་འདུག།
འཕགས་བོད་མཁས་རྒུ་མཛེས་མའི་འགྲམ་ཆང་གིས་ཕྱེས་པའི།། ༣༣	སྲིད་ཞིའི་ལེགས་ཚོགས་སྐྱེད་མའི་དགའ་ཚལ་གྱི་ཁྲོད་དུ།། ཤར་ནུབ་ཛཁྲརྟ༤་ནཱ་དའི་ཤེས་ལྡན་ཀྱི་བུང་བ།། ལྷོ་རླུང་བསིལ་བས་བསྐུལ་བའི་སྟོན་སྤྲིན་བཞིན་འདུས་སོ།།
ཀྱེ་མ་འགའ་ཞིག་གཞན་ལུགས་སྐད་ཡིག་གིས་མཚོན་པའི།། རིག་གཞུང་འབྲས་ཆང་འཐུང་བའི་དྲེགས་པ་ཡིས་མྱོས་ཏེ།། རང་གི་རིག་གཞུང་ཟག་མེད་ཨ་མྲྀ་ཏའི་བགོ་སྐལ།། མྱོང་བའི་དགའ་སྟོན་མ་ཐོབ་ཀྱེ་མ་ཧུད་འཕོངས་པ།།
གངས་ཅན་གཙུག་ལག་རིག་པའི་རྒྱ་མཚོ་ཡི་རིན་ཐང༌།། ཇི་བཞིན་རྗོད་ལ་དབྱངས་ཅན་མགྲིན་པ་ཡང་ངལ་ན།། སྐྱེས་སྦྱངས་དམན་པའི་ཚུར་མཐོང་རྩོམ་བྲིས་པ་བདག་གིས།། ཆུ་ཐིགས་ཙམ་ལས་རྗོད་པའི་སྤོབས་པ་དེ་མ་རྙེད།།
དེ་སྐད་བོད་ཀྱི་གཙུག་ལག་རིག་གཞུང་གི་རིན་ཐང༌།། སྟོན་པའི་སྙན་འཇེབས་དྲི་ཟའི་ན་ཆུང་གི་གླུ་ཞིག། ༣༤	ལྷོ་མཐའི་འདོད་རྒུ་གླིང་གི་གཏན་སློབ་ཀྱི་ཁང་དུ།། སྤྲང་འཁྱམས་གཙུག་ལག་སྨྲ་བ་འཇིགས་མེད་པས་བྲིས་སོ།། ༡༩༩༤ཋ༨ཋ༡༦ ཉིན།
དཀར་མཛེས་ཤོག་བུའི་འདབ་མ་ལ།། སྙན་པོའི་དབྱངས་སུ་གྱེས་པ་ཡི།། དོན་ལྡན་འཕྲིན་གྱི་རི་མོའི་གཟུགས།། མཉེས་གཤིན་དགྱེས་པའི་སྐྱེས་སུ་བཏེགས།།
དབྱར་གྱི་དཔལ་ཡོན་བཞད་པའི་རང་ཡུལ་གྱི་ མཛེས་ལྗོངས་ལ་བསྔགས་པ་བཻཌཱུརའི་ རྒྱུད་མངས་སྟོང་གི་ སྒྲ་དབྱངས།
དགེ་ལེགས་འོ་མའི་ཆུ་གཏེར་ཡངས་པོའི་འཇིངས།	། ཆུ་ཤེལ་ལྕུག་ཕྲན་གཡོ་བའི་ཡལ་འདབ་ཀྱིས།		། བཻཌཱུརའི་རྒྱུད་མངས་རྩེན་པའི་དབྱངས་ཅན་ལྷ།		། སྙན་འགྱུར་འདོད་རྒུར་སྒྱུར་པའི་ཤིས་པ་སྒྲུབས།	།
རང་གི་ལྟེ་ཁྲག་ས་ལ་འཕོས་པའི་ཡུལ།			། གངས་ཅན་ས་ལཱའི་སྨད་ཁམས་དཀར་མཛེས་ཀྱི།	། རྨད་བྱུང་མཛེས་པའི་ལྗོངས་ལ་བསྔགས་པ་ཡི།		། བཻཌཱུརའི་རྒྱུད་མངས་སྟོང་ཕྲག་འདི་ན་འཁྲོལ།		།
ཡིད་འོངས་ཤེལ་དཀར་ས་འཛིན་ཕྲེང་བ་ཡི།		། མུ་ཁྱུད་མཛེས་པའི་གངས་ཅན་མ་ག་དྷ།		། མཉེས་གཤིན་གྲོགས་ཁྱོད་ཞབས་ཟུང་བསྒྱུར་མྱོང་ངམ།	། གལ་ཏེ་མྱོང་ན་དེ་ཡི་བཀོད་པ་ཤེས།			།
༣༦	རང་མཐོང་འུད་ཀྱིས་ཁེངས་པའི་ས་འཛིན་ཕལ།	། དྲེགས་པའི་རྡུལ་མང་དགུང་དུ་བརྩེགས་པ་རྣམས།	། རབ་བརྗིད་སྒང་དྲུག་རི་བོའི་དཔངས་མཐོང་བས།	། རྒུད་པས་ས་འོག་མུན་པའི་ཁུངས་བུར་ཡིབས།		།
མ་རྒད་ཐགས་སུ་བཏགས་པའི་གོས།	། བཻཌཱུརའི་དར་གྱི་སྐ་རགས་ཅན།	། ས་འཛིན་ཕྲེང་བའི་ལང་ཚོ་ཡིས།		། སྐབས་གསུམ་བུ་མོའི་མཛེས་སྡུག་བསླུ།	།
སྣ་ཚོགས་ནོར་བུ་མུ་ཏིག་གི		། ཕྲེང་བའི་རྗེས་འབྲངས་རྣམ་བཀྲ་བ།	། རྣམ་མང་མེ་ཏོག་དོ་ཤལ་ནི།		། རྒྱན་དུ་འཆང་བའི་མཛེས་སྡུག་ངོམས།།